Nazioarteko Jarduerak Zuzentzen Dituzten Lerroen Inguruko | Espainiako Senatua\nA. Bidaia ofizialak\n1. Ganbera-mahaiaren baimena\n2. Delegazioen osaera\n2.1. Senatuko Presidentearen bidaiak nazioarteko konferentzia eta batzarretara\n2.2. Senatuko delegazioen bidaiak, Presidentea buruan\n2.3. Senatu-mahaiaren bidaia instituzionala\n2.4. Batzordeen bidaiak\n3.Bidaia ofizialaren iraupena\n3.1. Hiru ordu baino gutxiago irauten duten desplazamenduak\n3.2. Hiru ordu edo gehiago irauten duten desplazamenduak\n4. Gastuen estaldura\n4.1. Delegazioaren garraioaren kudeaketa\n4.2. Ostatuaren kudeaketa\n4.6. Agintarien aretoak\n4.7. Delegazioei laguntza\nB. Bisita ofizialak\n1. Parlamentuko Presidenteen edo antzerako garrantzia duten delegazioen buruen bisitak\n2. Parlamentuko beste delegazioen bisitak\nD. Senatuak antolatutako nazioarteko bilerak\nSenatuaren delegazio ofizial batek nazioan edo naziotik kanpora bidaiatzeko, Ganbera-mahaiaren baimena eta adostasuna beharko du. Adostasun horretan, gutxienez, ondorengo xehetasunak bildu beharko dira: desplazamendua nora den, delegazioa nork osatzen duten, bidaia ofizialak zenbat iraungo duen eta zein gastu estaliko diren, jarraian ezartzen diren irizpideei jarraiki.\nMahaiari bidaliko zaion baimen-eskaera ororekin batera proposatutako bidaiaren justifikazioa eta desplazamenduak zenbateko gastua eragin dezakeen biltzen duen aurrekontua ere aurkeztu beharko dira.\nBidaia bukatutakoan, egindako jardueraren inguruko txostena egingo da.\nMahaiaren adostasunak Senatuaren delegazio ofizialak nork osatzen duten zehaztuko du.\n2.1 Presidentearen bidaiak nazioarteko konferentzia eta batzarretara.\nAkordio horretatik aurrera izango du Presidenteak edo delegatu zaion Mahaikideak parte hartzera gonbidatu duten atzerriko konferentzia eta bileretara joateko baimena.\nBaimendutzat ere hartuko dira Presidentearen nazioarteko lekualdaketak, atzerriko parlamentu batek luzatutako gonbitaren harira egindako bidaia instituzionala denean, herrialde horrekin dituen alde biko harremanen baitan, edo Espainiako Estatuaren ordezkari gisa egiten duenean, Gobernuko Presidenteak edo Kanpo Arazoetako eta Lankidetzako Ministeioak eskatuta.\n2.2 Senatuko delegazioen bidaiak, Presidentea buruan.\nSenatuaren Presidentea eta zehaztuko diren Ganberako Bozeramaileek osatuko dute Delegazio ofiziala. Erregimen ekonomikoaren oinarria elkarrekikotasun-printzipioa izango da, bisitatuko den herrialdearen egoera ekonomikoak printzipio hori aplikatzea eragozten duenean izan ezik.\nHorrez gain, hainbat Batzordekoak diren Senatariek osatutako delegazioen presidente izan daiteke, jorratuko den gaiaren aranera, arreta preferenteko herrialdeekin lankidetza bilateraleko Parlamentarien Eztabaida-guneetara doazenean.\n2.3 Senatu-mahaiaren bidaia instituzionalak.\nZehaztuko diren Ganbera-mahaiko kideek osatuko dute delegazioa.\n2.4 Batzordeen bidaiak.\nEuropako Batasuneko txandako Presidentziaren bileretarako bidaiak: Delegazio ofizialak, ahal den heinean, bereak egingo ditu gonbidapen ofizialak zehazten dituen irizpideak. Ezer adierazten ez bada, Batzordeetarako bidaien irizpide orokorra aplikatuko da.\nSei hilean behin aldatzen den Presidentzia dela eta, aurretik Mahaiari aurkeztuko zaio sei-hileko horretarako aurreikusitako nazioarteko jarduera guztientzako baimen-proposamena, eta gonbidapena luzatu duen Parlamentuak igorritako bidaia-egutegia eta espero diren gastuen aurrekontua doituko ditu bilera horietara joango diren parlamentarien kopuruaren arabera, bakoitzarentzat adostu dena kaltetu gabe.\nBatzordearen beste bidaia batzuk: Ganbera-mahaiak balioztatuko du komenigarria den ala ez bakoitza. Irizpide orokor gisa, delegazio ofiziala Presidenteak eta Batzordeko hiru kidek osatzen dute. Horietako bi Parlamentuko Talde nagusien ordezkariak dira eta, hirugarrena, Batzorde horretan ordezkapena duten gainerako Parlamentuko talde batekoa. Hurrengo desplazamenduetan aldatzen joango dira. Kasu bereziren batean, delegazio ofiziala Batzordearen Presidenteak eta lau kidek osatzea posible da, aipaturiko irizpide horretan oinarrituta. Mahaiaren adostasunean beste irizpideren bat adostu ezean, Batzordekoak ez diren Senatariek ezingo dute delegazio horretan sartu.\n3.Bidaia ofizialaren iraupena.\nBidaia ofizialaren iraupena zehazteko, lehenengo bileraren hasiera ordua edo programa ofizialean datorren ekitaldiaren hasiera ordua eta non izango den hartuko da kontuan.\n3.1 Hiru ordu baino gutxiago irauten duten desplazamenduak.\nGidalerro gisa, hiru ordu baino gehiago irauten ez duten bidaietan (Bruselarako, Erromarako edo Pariserako bidaietan, esaterako), bilera arratsaldeko 3etan hasten bada, eta bilerara denbora nahikoarekin iristea ahalbidetzen duten hegaldiak badaude goizez, desplazamendu ofiziala bileraren egun berean egingo da. Itzultzeko desplazamendua bilera bukatutakoan egingo da, egun berean Madrilera iristea ahalbidetzen duten hegaldiak badaude.\n3.2. Hiru ordu edo gehiago irauten duten desplazamenduak.\nBidaiak hiru ordu edo gehiago irauten duten desplazamenduetan, bileraren aurreko egunean egin ahalko dira bidaiak. Itzultzeko desplazamenduak programa ofiziala bukatu eta hurrengo egunean egin ahalko dira.\nIrizpide horiek egokitu ahalko dira hegaldien konbinazioak eskatzen edo ahalbidetzen dutenean, eta Idazkaritza Orokorrari dagokio erabaki hori.\nEdonola ere, Madrilgo hiria izango da abiapuntua eta itzultzeko lekua, hobeto datorren eta gastuak asko areagotzen ez duten beste aukerak baldin badaude Senatuak nahiago duen hirira edo hiritik hegaldiak edo trenak, hain zuzen ere.\nEzari diren datak ez diren beste batzuetan joan edo etorri nahi baldin badu Senatariak, ez ditu Ganberak ordainduko gastu horiek.\nHurrengo kontzeptuak sartuko dira bidaia ofizialaren baimenean: garraio-gastuak (hegazkinen txartelak, trenekoak, eta abar.); hoteleko gastuak (ostatu eta gosaria); desplazamendu-dietak (xedetzat aurrekoak ez diren beste gastuak, aireportura edo aireportutik garraioa, bidaia ofizialean zeharreko bazkariak eta afariak esaterako); interpretazio-zerbitzuak, beharrezkoak direnean; protokolo-opariak; eta, beharrezkoak direnean, aireportuetako Agintarien Aretoaren erabileraren ondoriozko gastuak. Beharrezkoak diren aparteko beste gastu batzuek baimen berezia beharko dute. Bidaia bakoitzaren kasuan, bidaientzako aseguru-poliza sanitarioa kontratatuko da. Edonola ere, arrazionalizazio eta desplazamenduen gastuak murrizten saiatuko dira.\n4.1 Delegazioaren garraioaren kudeaketa.\nIrizpide orokor gisa, hegaldien erreserbak lehentasunezko klasean egingo dira, hegazkin-konpainiak halakorik ez balu izan ezik; eta trenen erreserbak Club klasean edo parekoan. Ahal den neurrian, hegaldiak Iberia konpainiarekin egingo dira, Gore Nagusiek hitzartuta dutelako, eta ahal den neurrian eskalak saihestuko dira.\nHegazkin- edo tren-txartelak erreserbatzeko orduan, txartelak ahalik eta kostu baxuenean ezeztatxea edo aldatzea ahalbidetzen duten tarifak aukeratuko dira.\nAhal den neurrian, joan-etorria hegazkin-konpainia berarekin egitea lehenetsiko da, horrek kostu handiagoa dakarrenean izan ezik. Geldialdiak eginko badira, tarte desberdinak lotuta egoteari emango zaio lehentasuna, kontratatutako ibilbideren bat ezeztatzeak edo atzeratzeak ekar ditzakeen galerak ekiditeko. Era berean, geldialdiak aukeratzeko arduan iraupenik zentzuzkonea duena aukeratuko da, aukera desberdinak badaude eta guztiek ere antzeko kostua badute.\nDelegazioko kideren batek bidaiaren iraupena aldatu behar badu edo konpainia aldatu nahi badu, arrazoi bereziak direla-eta, delegazioko gainerako kideentzat erreserbatutako txartela entregatuko da. Horrela, aldaketak egin dituenak ardaindu beharko ditu sor daitezkeen gastu guztiak eta bera arduratu beharko da beste hegaldi batzuen erreserba kudeatzeaz.\nEspainiak jomuga herrialdean duen Enbaxada arduratuko da delegazioa aireportutik jomuga hiriko hotelera eta alderantziz eramateko garraioaz, haren baliabideek ahalbidetzen duten neurrian. Kasu berezietan soilik ordaindu beharko du Senatariak garraioa, anfitrioiak ez duenean jartzen edo ezin duenean jarri eta ezinbestekoa egiten duten segurtasun-arrazoiak daudenean. Aldiz, jomuga hiri barruko trasladoen kostua delegazioko kideek ordaindu beharko dute, eta desplazamendu-dietak ere sartuko dira horretan.\n4.2 Ostatuaren kudeaketa.\nBidaia ofizialaren baimenak ostatu eta gosaria bakarrik estaliko ditu. Establezimenduek horrela behar dutenean, delegazioko kide bakoitzak bere kreditu-txartel pertsonala eman beharko du sor ditzaketen gainerako gastuak baleude, haiek ordaintzen direla bermatzeko.\nIrizpide orokor gisa, erreserbaren logelak “standard” kategoriakoak izango dira, bikoitzak banakakoentzat, eta gosaria barne, jomuga herrialdearen baldintza bereziek bestelako ostatu-erregimena eskatzen dutenean izan ezik.\nBidaia-dietak kalkulatzeko orduan Madrilgo Aireportutik hegaldiak irteten diren ordua eta Madrilgo Aireportura iristeko ordua erreferentziatzat hartuta kalkulatuko dira, berdin dio zein ordutan egon behar den aireportuan. Irizpide bera aplikatuko zaizkio beste garraiobide batzuk erabiltzen direnean.\nEzari diren datak ez diren beste batzuetan joan edo etorri nahi baldin badu Senatariak, ez dira areagotuko dietak.\nIrizpide orokor gisa, bidaia ofizialerako baimenak jomuga herrialdean bilerak egin ahal izateko beharrezkoak diren interpretazio-zerbitzuak hartuko ditu barne. Idazkaritza Orokorrari dagokio zein interpretazio-zerbitzu behar den zehaztea, arrazionalizazio eta gastuaren murrizketa iritzian oinarrituta.\nSenatuko Nazioarteko Harremanen Zuzendaritzak zehaztuko du Ganberaren bidaietan protokolo-opariak emateko irizpidea zein den, programa ofiziala eta topaketak izango dituzten agintarien arabera, emango zaien erabilera eta zehaztuta dauden ohituren arabera.\n4.6 Agintarien aretoak.\nSenatuaren Nazioarteko Harremaneko Zuzendaritzak Agintarien Aretoak erabiltzea eskatuko du Senatuko Presidentea edo Senatuko Batzordeen Presidenteak buruan dituzten delegazio ofizialen bidaietan, Gobernuaren Presidentziaren 3/2015-1 Zirkularra beteaz, zeinak Espainiako aireportuetan Agintarien Aretoetarako sarbidea arautzen duen.\n4.7 Delegazioei laguntza.\nDelegazio ofizialekin batera, Senatuko Idazkaritza Ofizialeko funtzionarioak ere joan ahalko ira, bidaiaren behar berezien arabera.\nGanberarentzat gastua eragingo duten Senaturako bisita ofizialak Mahaian adostu behar dira.\n1.Parlamentuko Presidenteen edo antzerako garrantzia duten delegazioen buruen bisitak.\nPrintzipioz, gehienez 2 urteko epea zehazten da, bat sei-hileko bakoitzeko, Kanpo Arazoetako eta Kooperazioko Ministerioak eskatuta eta espainiarren interesak babesteko, Mahaiak besteren bat gehiago barneratzea onesten duenean izan ezik.\nElkarrekikotasun-printzipioaren lehentasuneko aplikagarritasunari kalterik eragin gabe, baimendutako gastuen erregimenak gehienez zortzi pertsona hartuko ditu, eta baita ostatua, garraioa Espainia barruan, interpretazioa eta programa antolatzearen ondoriozko gastuak ere, protokolokoak eta kortesiakoak barne. Edozein kasutan, Idazkaritza Orokorrak Mahaiari aurkeztuko dion proposamenarekin batera Senatuko Nazioarteko Harremanen Zuzendaritzak igorritako aurrekontua ere aurkeztuko da.\n2.Parlamentuko beste delegazioen bisitak.\nBaimendutako gastuen erregimenean protokolo eta kortesia gastuak bilduko ditu, programaren antolaketaren ondoriozkoak.\nSenatuko Mahaiak adostuko du Lagun-taldeen sorrera eta haien osaera.\nMahaiaren baimen zehatza beharko dute bidaiek zein bisitek, eta txandaka egin ahalko dira, bi urte gainditzen ez dutenean gehienbat.\nIrizpide orokor gisa, dagokien Lagun-talde bateko kideak bakarrik desplazatu ahalko dira, eta ezingo da haien ordez inor jarri.\nGastuen erregimenak elkarrekikotasun-printzipioa jarraituko du. Ez balego, Parlamentuetako Presidenteen bisitentzako zehaztuta dagoen irizpide orokorra aplikatuko da.\nD.SENATUAK ANTOLATUTAKO NAZIOARTEKO BILERAK.\nSenatuak bere gain hartuko ditu Espainiak parte hartzen duen Nazioarteko Konferentziak eta Eztabaida-guneak parte hartuko duen beste herrialderen batean ospatzea aurreikusi denean, nazioarteko erakundearen txandakako presidentziak hala gomendatzen duenean, beti ere austeritate eta baliabideen kudeaketaren efizientzian oinarrituta.\nEdozein kasutan, ezinbestekoa da Ganbera-mahaiaren aurretiko baimena. Mahaian eztabaidatuko da komenigarria den ala ez, Senatuko Nazioarteko Harremanen Zuzendaritzak aurkeztutako gutxi-gorabeherako Aurrekontuan bildutako gastuen arabera.\nSenatuko Jauregia, 2016ko uztailaren 27a.


Antioko XXXI. Musikaldia — Igartubeiti Baserria\nAntioko XXXI. Musikaldia\nEdizio honetako egitaraua aurkeztu da, irailak 6an abiatuko da eta urriak 4ean Igartubeitin eskainiko den kontzertuarekin amaituko da.\nIrailak 6an hasiko da Zumarragako Antioko XXXI. Musikaldia, Donostiako Conjunto Barroco taldearekin. Kalakan taldeari Easo gizonezkoen abesbatzak hartuko dio lekukoa, eta Easoko kantariek Kirmen Uribe poeta bizkaitarra izango dute bidelagun; Uribek testuak irakurriko ditu. Antioko kontzertuei Garikoitz Mendizabalek eta Aitor Furundarenak emango diete amaiera txistua eta eskusoinua uztartuz.\nAzken emanaldia Ezkio-Itsasoko Igartubeiti baserrian izango da urriaren 4an. Mathilde Bernard, Sara Esturillo (arpa), Ane Agirre (biola) eta Dario Castañeda (txirula).\nKalakan&Friends-ek irailaren 13an kontzertua eskaintzeaz gain, ikuskizuna grabatuko du Zumarragako ermitan, eta handik ateratako materiala hurrengo single-a munduan barrena aurkezteko erabiliko dute. Horrenbestez, Antioko baseliza ezagutzera emango dute nazioartean.\nAntion ez dira bakarrik egongo, Katia eta Marie Labeque ahizpak ondoan izango dituzte. Munduko orkestra garrantzitsuekin jo duen piano bikotea osatzen dute Baionan (Lapurdi) sortutako ahizpek.\nLagun taldearen baitan Kukai dantza taldeko dantzariak ere izango dira, baita Oreka TX eta Stonny Boyz dantzari taldea ere.\nAntioko baselizan lekuak mugatuak direnez, kontzertu honetarako Zumarragako Udalak gonbidapenak banatuko ditu aurrez eskatzen dutenen artean. Eskaera egiteko 943 72 35 10 telefonora deitu behar da. Eskaera egiten dutenen artean zozketa egingo da behar izanez gero, eta zumarragarrei lehentasuna emango diete. Eskaerak irailaren 1, 2 eta 3an egin ahal izango dira.\nIrailak 6. Donostiako Conjunto Barroco. Zuzendaria: Sergio Zapirain.\nIrailak 13. Kalakan&Friends.\nIrailak 20. Easo Abesbatza Kirmen Uribe poetarekin.\nIrailak 27. Garikoitz Mendizabal txistularia eta Aitor Furundarena eskusoinu jotzailea.\nKontzertu guztiak 19:30ean izango dira. Kontzertu guztietara joateko doako autobus zerbitzua jarriko du Zumarragako Udalak, 19:00etan, parrokiatik irtenda.\nUrriak 4. Mathilde Bernard, Sara Esturillo (arpa), Ane Agirre (biola) eta Dario Castañeda (txirula). Kontzertua 18:00etan izango da. Doako autobus zerbitzua izango da 17:30etan, parrokiatik irtenda.


kritiken hemeroteka » Klik, argazkia\n« Autopsia | Idazlearen mamuak »\nKlik, argazkia Iratxe Esparza / Gara, 2017-12-16\nInteresgarria da zinez Asier Osinaldek argitaratutako lehenengo lana, izenburutik hasita azken punturaino, nahiz eta irakurle honek pentsatu pertsonaiek momentu zehatz horretan han egon beharko luketela. Bada, protagonista bakoitzaren istorioa deskubritu ahala, irakurleak ipuin-liburuaren azalean hutsik dauden hamaika markoei argazkiak jar diezazkieke:\nLehenengoan, Albert Zimmermann eta Giulliano Marionetti geneuzkake; elkar ezagutzen ez duten bi gazteek amets galduen etsipena daramate begiradan eta kontakizunen zikloa irekitzen dute. Hurrengo argazkian Oscar Exposito izena omen duen mutila legoke, Euskal Herrira heldu berria den argentinar torturatua; Idoia eta Wolfangen irudia hirugarrenean ikus genezake, zeintzuei gaixotasunak etorkizun oparoa ukatzen dien. Klaus eta Anna beste batean leudeke, adinak eta bizirik sentitzeko atxikimenduak dakartzaten jakinduriaren eta pazientziaren erakusle. Angel Mari Hernandez beste baten bizitzaren lapurra da eta haren argazkia Johann Schollenaren ondoan jarriko luke patuak, atzean geratu den arrakastaren goxotasuna berriro ere dastatu nahi duen gizon desesperatua. Martin Irizarrek Austerren eleberri batetik berreskuratutako protagonista obsesiboa ematen du eta bere nortasunaren esentziaren bila dabilela, harena Mari Carmenen argazkiaren gainean legoke, familiatik ihes egiteko nahian neke eginda agertuko litzaigukeen emakumea. Juan Marik, ordea, jubilatuaren zimurrak ditu eta, monotoniaren zama bizkarrean, ordenagailuaren aurrean eserita egongo litzateke. Mariorena azken-aurreko argazkia genuke, bizikletaz aldapan gora doana, aitaren usadioak atzean utzi nahi dituelako; eta, azkenik, Giulia menderakaitza irudikatu ahalko litzaioke.\nEzuste atsegina izan da erreparatzea ipuinak zein konturekin dauden eraikita eta zein indar duten irakurlearen arreta osoa bereganatzeko. Hasiera batean inolako loturarik gabeko narrazioak diruditen arren, “Ez zara oraindik eroriko” hirugarren ipuin zoragarritik aurrera hariak lotzen has gaitezke; izan ere, autonomoak izango balira bezala aurkezten dira, baina nago ipuinek oso baten parte direla hartzekotan esanahian irabazten dutela. Horregatik, Osinaldek proposamen erakargarria sortu duela iruditzen zait, irakurketak bi aukera eskaintzen dituelako, eta bigarrenaren alde eginez gero —loturak sumatu, gaiak gurutzatu, pertsonaiak identifikatu— irakurleak modu ezberdinetan jasoko ditu istorioak. Are gehiago, protagonistekiko pertzepzioa eta sentsibilitatea ere itxuraldatuko dira sarritan haien erabakiak ulergarriago bihurtuz. Badaude, beraz, pertsonaiak eta arazoak elkartzen direnak, baina denbora-espazio kate saihestezinak indarra irabazten du narrazio guztion lokarria izanik.\nOrduan, esanak esan, ipuinek ziklo bat osatzen dutela pentsatzen dut. Short story cycle; izan ere, irakurraldian kontakizunen konbinaketa ezberdinak egiteak ez du eraginik osoak sorrarazten duen elkarrekiko erlazioan eta esanahian, lehenbailehen ohartzen baikara lotura berezi bat dagoela ipuinen artean. Testuak irakurle aktibo bihurtzen gaitu, nire ustez gozamena eta zorroztasuna areagotzen dituen ezinbesteko ezaugarria; gainera, ipuinetan meheki harilkatuta dauden detaileak gure eskuetan ditugu, ez dezagun gal istorio bakar bat osatzeko daukagun aukera. Alabaina, badaude bi ipuin esangura berezia daukatenak eta mugiezinak direnak: lehenengoa, “Two typical irish guys in a tavern”, eta azkena, “Lehendik elkar ezagutuko balute bezala”; batak ipuinen zikloa irekitzen du eta besteak itxi; beraz, biak erabakigarriak eta berebizikoak liburuaren zentzu osoa baieztatzeko. Dena den, zeu zara, irakurle, argazkilaria.


Herria, 1956ko ekainaren 7a\nHori da gizamenaren min bat: jendartean bethi ttipi iduritzen zaion jendearena; egia bere baithan gakhoturik atchikitzen duenarena. Badire presuna batzu, nor nahi bezain gisako argitu, jakintsun, besten arterat gioz bethi iduritzen beitzaiote denak beno ttipiago direla ala jakitatez, ala gizontasunez eta bazterrian beitaude, ihes eta mutu, ahoaren zabaltzerat ezin menturatuz. Beldur dire makhur mintzatuko direla; erranen diuzten elheak alfer izanen direla edo heien aburuak ez duela aski kanorerik, Uzkur daude, beren uzkurtasunean ithoak; indarrak galduak. Horra orduan "Egia" ostikatua eta gezurra nausitua. Uzkurtasuna min bizia: gizontasunaren mina; gizontasuna bere zabalkundean baratzen duen, osotasuntzeko bidean trabatzen. Ez da itchura bat, bainan baitezpadako min bat, gizamena zeiharkatuz, gezurtuz deramana. Ohar gaiten gutarik bakotchak gure baithan dakharkagun gaitz horri; aztert dezagula hobekiago ihardokitzeko.\nBadire gizaki batzu nonbrez guti eta eremu hertsiren jabe direlakoan beste gizakiak baino ttipiago, ez deusago direla iduritzen zaiotenak: hori ere uzkur-mina, presuna batetarik gizaki oso batetarat hedatua. Eskualdunak ez gira beharba oraiko egunetan gizaki haundi bat, eta hortakotz uste dute Eskualdunek, batzuek segurik (soberachkok), beste gizakiak beno ttipiago girela eta halako ahalge batek bezala hartzen gaitu Eskual-Herritik kanpo bagoatzilarik. Burjes seme zonbeiten uzkur-mina gaizkon duenena: ezen bas-herritarrak beno atrebituago direlakoan (ustelkeriaz), badakitelakoan frantsesa edo espagnola mintzatzen, iduritzen zaiote gizonen arteko mail gorenenerat helduak; chamarraz bezala eskuaraz buluzten dire eta beren sor-enda arnegatzen. Alderatze hori aise egiten dute, ezen ez baitute sekulan ukhan beren Aita-Amen ganik eskual-gogoaren mamia; eskuara ez baitute ikhasi ukhan; eskolan gogoa untzi atzean moldatu beitiote. Burjesek eskuara mintzatu balute, nahi ukhan balute begiratu, egungo egunean Eskual-Herriko hirichka gehientsuenetan eskuara adituko zen mintzatua eta ikhastegietan erakutsia. Bainan!... Beren larrua bezala, nahi ala ez, eskualdun deithura baderamate salhatatzaile, beren buruaren akusatzaile ere!\nLaborari eta langileen uzkur-mina langileen araberakoa: bertzen phetzerotasunaren phizuan luzaz hertsatuak egonik, uste dute ez direla aski argitu, erne (aladere jakintzaren gaietan guti ibiliak), bertzen artean agertzeko. Beha ere orai menturatu dira eta abiatu eskuin eta ezker jakitate, ezagutza gose. Gehiagok behar dute ausartatu bertze eskualdetako jendekin kurutzatzerat, solastatzerat, bethi beren izaitean eskualdun egonez; beren Herria maitatuz. Ameriketarat (duela zonbeit aste 30 bat gazte! Zer kolpia Eskual-Herriarentzat! Zer atsegina sos biltzale jaunttoentzat! eta eskualdun semeak bethi phetzero...) edo Frantziako hiri nausietarat, joaiteko orde beren sor-herri chumea nahiko dute lanthu, aberastu, azkartu, eremuz zabaldu.\nBAGILERA (sic) NORBEIT\nEskualduna! Izan zaiten burjes, laborari, langile, jakintsun ala ikhastegietako ichtudiant, behar duzu jakin gizaki bat ez duela nonbreak egiten, are gutiago eremu zabalen jabegoak. Zerk beraz othe du egiten gizaki baten izaitea? Zerk othe du hazten haren hedamenaren erroa? Zer phastaz egina othe da haren Norbaitasunaren mamia?\nGizaki baten izaitea egiten du endak (arrazak); [h]izkuntzak; tokiak; arzondetzeak. Nundik eta noiz Pirenen Mendebalerat ethorri den eskual-enda? Ez dezakegu erran. Bainan Eskual-Herriko kharbe ziloak ikhertu diuzten jakintsunek (Arantzadi, Barandiaran, Laplace-Jauretche...) erraiten daukute eskualde huntan gizona bizi zela Paleolitiko hastapenetakotz (duela 14.000 urthe) eta Barandiaran Jaunak dio eskual-arzondetzeak ezagutu zuela bere sortzea denbora hoietan. Geroztik, enda suerte guzietaz kurritua, baztertua, gudukatua, kotsatua izana gatik, oraiko denboretan, guk Eskualdunek moldatzen dugu enda bat berezia ala gure gorphutzaren zer bereziez partikulazki odolaz); ala izkuntzaz, ala arzondetzeaz. Aspaldikoak gira; orai ere bagira. Ez dezagun ahantz. Ez dugu uzkur izaiteko zerik.\nEskualduna ez da eskualdun bakharrik Eskual-Herrian, eskualdun da nun nahi, munduko leihor gordenean, urrunean kokatua izanikan ere. Eskualdun, odolez bezala, bere gogoaz; asmatzeko moldeaz; bere antze eta dohainez. Eskualdun, gorphutzari olde emaiten duen arimaz; izamenari molde emaiten dion sinhesteaz. Jainkoak amodioz egin gaitu gorphutz eta arima, gizakika elgarretaratu; nahi ukhan gaitu eskualdun eta nahi gaitu bere erakaspen joriaz gure izaitean osotu, ez mundu huntan bethikotz jartzea gatik, bainan geroko bizitzean Eskualdunak izan gaitezen, Jaun Goikoaren eskualdunki goraiphatzaile, goresle. Izan gaiten gure buruaren jabe; gure norbaitasunaz hartuak; eskualdungoaz bihotzeraino betheak. Gure izaiteak, eskualdunen izaiteak badu ikhur bat: leialki jarraik gitzaiola. Uzkurtasunez, ezazolkeriaz, funts gabez ez utz endurtzerat eta ahultzerat gure baithan dakharzkagun dohainak. Khasu uzkurreri: beren buruaren kontra ari dire; eskualdungoaren mamiaren kontra.\nAger gaiten giren bezala; eskualdun oso, ahalgerik gabe, arrotzen irri edo mehatchuri khasurik egin gabe, geroari beldurrik gabe itzuliak. Bertzen trufa aireak tanpez ichilaraz ditzagun, nausi agertuz gizontasunez, zintzotasunez, zuhurtasunez, zintzotasunez, zuhurtziaz, gure kulturaren hedamenaz, gure jakitatearen barnatasunaz: horriek ederrenak. Jainkoak emanak, arthatu behar ditugunak eta zohiarazi. Horrela dugu gure gizontasuna osatzen, eskual-enda indarrez gothortzen, haren zabalkundea ezin jauzi arazizko zimenduetan finkatzen. Jainkoak gomendatzen dauku Eskualdungoaren geroa; guri, eskualduneri, gure eginbidea arthoski bethatzea. Ahulak, beldurtiak. uzkurrak hobendun izanen dire. Elhe sobera, egintza guti. Hobe ichiltasuna: gogoeta egiteko, gure eginbideaz ohartzeko eta haren konplitzeko.\nBehar da denbora. Ardurenik, zerbait egiteko ikhusten dugularik, presaka ernatzen gira egitera, batere den mendren gogoetarik egin gabe, norbaiten aburua galdegin gabe. Presatuki egina, bethi zilintzan dago. Behar da onhartu denbora. Zeren gauza guziek behar dute behar den astia aztertuak izaiteko, itzulingunguruetan ikhertuak, batetaratuak, ondikotz egintzatuak.\nBehar da ere aphailamendu. Eskualdungoaren alde badire ainhitz oldar eskuin eta ezker; bainan buruak eskas direlakoan frangotan indarrak debaldetan enplegatzen dire. Denek, beren ber zerbait egin nahi nork agerkari bat argitaratu, nork-josta-dantzari andana bat moldatu, nork hau eta hura... bainan beharrena bazterrerat uzten: eskual-gogoaren haztea. Badakigu, segurki ainhitz traba denetan agitzen dela. Bainan balitz aphailamendu bat azkarra, eskualdungoari errotik emana, egin ahal liteke ainhitz gehiago eta bereziki ez litezke hoinbertze indar, entsegu balios eta aiphagarri debaldetan gal, hoinbertze batasun, laguntza eskasez, etsituak eror. Balitz hedakunde bat ordreski antolatua eskuarazko irakurgaiek ezagut lezakete arrakasta gehiago, segur gira jende chehearen artean ere. Eskual-kulturak ezagut lezake oldar berri bat; ez liteke ahurtara jakintsun edo gizon argitu zonbeiten jabegoa bakharrik, edo sosdun zonbeiten liburutegien edergailu gisa... Kultura bizi bat liteke eskualdun guzien meneko (chehe ala hau[n]dien) gogoaren asegarri, gozagarri, argigarri; eskual-izamenaren ithurburu. Hori eskualdun guziek nahi ukhan behar dugu eta nun nahi izanikan ere bakotchak behar dugu izan eskualdungoaren hedatzaile, irakurgaiak barreatu, abonamenduak eginaraziz, eskual-biltzar eta mintzaldieri jarraikiz, eskualdungoari doakon zerbait batasunetan pharte hartuz, izanez sustatzaile, onhartuz aphailamendu bat. Gure gogoetak ez ditela egon aments; gure elheak ez ditela izan huts; gure idaztiak ez ditela gorderik egon.\nIzan gaitela, Eskualdunak oro phindar eta indar. Jauzaraz ditzagun gure berekoitasunezko zedarriak, aurthik gutarteko mugak. Gogoak ez du mugarik. Nahikundeak ez du trabarik ezezta ez dezakenik. Nahikunde handizko gizonak izan gaitela. Zabal gogoa!\nAger burua! Adi-arraz bazter guzietan Eskual-deia. Eskual-aneiak, izan gaitela bethi gure eskuadungoaren jabe. Eskual-phindarra sar dadiela bihotz guzietan, soraraz dezala Eskual-su bat gaitza, erra ditzan uzkurtasunaren pare gizonaren eta gizakien suntsitzeko sorthu diren eta sortzen diren bertze ainhitz gaitz eta traba.\nGhezo, Abomey'ko erregeak zion bezala:\n"Eskuak elgarretarat bildurik, Erresumako seme guziak ethortzen balire zilokatua den pegarraren tapatzerat, Herria salbatua liteke."


"Jaio baino lehenagotik naiz musikaria" - Noticias de Gipuzkoa\nPatxi Urrestarazu, musikaria\n"Jaio baino lehenagotik naiz musikaria"\nUrretxu oso herri musikazalea da, hein handi batean Iparragirreren eraginez. Bere ondorengo ezagunenetako bat Patxi Urrestarazu da\nasier zaldua 16.02.2020 | 10:11\nurretxu Nolatan horren musikazale?\n- Etxarri-Aranatzen jaio nintzen. Jaio baino lehenagotik musikaria naizela esan ohi dut. Aitak musika eskolak ematen zituen eta amari pianoa jo-tzen irakatsi zion. Hala ezagutu zuten elkar. Niri ere aitak irakatsi zidan.\nNoiz etorri zineten Urretxura?\n- Aita 1946an etorri zen Urretxura, herriko banda zuzentzera. Hurrengo urtean familia ekarri zuen. Nik bi urte nituen. Garai hartan musika banda zibilen zuzendarien erakundea zegoen. Urretxun zuzendaria behar zuten eta aitak etortzea erabaki zuen. Lehenago, Nafarroako Cortes herriko banda zuzendu zuen. Bandako zuzendariak diru asko irabazten ez zuenez, Madaya enpresan ere lan egin zuen eta musika eskolak ematen zituen. Gainera, organoa jotzen zuen, Etxarri-Aranatzeko banda sortu zuen eta konposatzailea ere bazen. Besteak beste, Urretxuko martxa konposatu zuen.\nNoiz hasi zinen zu musika jotzen?\n- 15 urte besterik ez nituen bandan jotzen hasi nintzenean. Oraindik aita zen zuzendaria. Aitarekin pianoa jo-tzen ikasi nuen, baina bandan denetik jo nuen: flauta, danborra Azkenean saxofoia jo nuen.\nNon gehiago jo duzu?\n- Banda desegin zenean, Ordiziako errondailan gitarra jo nuen. Lau urte eman zituen bertan. Soldadutzan, berriz, euskaldunez osatutako abesbatza batean abestu nuen. Soldadu-tzatik bueltan Ritmo y Melodía berbena taldean jo nuen. Hasieran baxua jotzen nuen, baina teklatua jotzen zuenak taldea utzi zuen eta teklatua jotzeko eskatu zidaten. Zazpi urte inguru eman nituen talde horretan. Taldea desegin zenean, bateria-jotzaileak eta nik Josu eta Jokin bikotearekin jo genuen. Ondoren, Askotan berbena taldean jo nuen. 18 bat urte eman nituen talde horretan. Ezkontza eta dantzaldietako musikaria nintzela esaten dut.\nEgun, zein taldetan jotzen duzu?\n- Urretxuko jaietako txistulari kontzertuan jotzen dut. Kontzertua Jose Mari Lasak zuzentzen zuenean, gitarra jotzen nuen. Egun, Ibon Garmendiarekin, baxua jotzen dut. Nahiago dut. Izan ere, adinean aurrera noa eta baxua jotzea errazagoa suertatzen zait. Bestalde, 1985etik Goiargi abesbatzako kidea naiz.\nMusikazale amorratua zara.\n- Jaiki eta egiten dudan lehen gauza irratia piztea da. Musika klasikoa entzuten dut gehienbat. Zenbat eta orkestra handiagoa, hobe. Dena den, beste musika mota batzuk ere gustatzen zaizkit: trikitixa, txistua Festetan, txistua entzuten ez badugu, ez dira festak!\nZein euskal musikari gustatzen zaizkizu?\n- Benito Lertxundi, Xabier Lete, Lurdes Iriondo, Estitxu Batez ere, azken hau. Bere ahots fina asko gustatzen zitzaidan. Abestiei dagokionez, Txoria txori gustatzen zait gehien. Toki guztietan arrakasta du. Behin, Goiargikook Burgoseko taberna batean abestu genuen. Bertakoei asko gustatu zitzaien eta letra gaztelerara itzuli genienean, are gehiago. Aho zabalik gelditu ziren.\nMusika klasikoa asko gustatzen zaizula esan duzu. Zein da zure konpositore kuttuna?\n- Beethoven. Aitak bere obrak jotzen zituen: Claro de luna, Para Elisa Tchaikovsky, Mozart, Handel ere gustatzen zaizkit, noski. Handienak dira. XX. mendeko konpositore ba-tzuk ere gustuko ditut (Rodrigo, Ravel ), baina XXI. mendekoak\nNaiara Larrañagaren lanak iragarriko ditu Inauteriak.\nAzpeitiak Janari Bankuko bolondresen lana errekonozitu du.\nMozorroak nagusi Leidorreko haur jaialdian.


Mortara auzia - Wikipedia, entziklopedia askea.\nEdgardo Mortararen bahiketa, 1862ko Moritz Daniel Oppenheimen margolana.\nMortara kasua (italieraz: Caso Mortara) 1850 eta 1860ko hamarkadetan Europa eta Ipar Amerikaren zati handi baten arreta bereganatu zuen italiar Cause célèbre bat izan zen. Aita Santuaren Lurraldea, Boloniako familia judu batean jaio zen Edgardo Mortara izeneko sei urteko haurraren bahiketari buruzko auzia izan zen, umea txikitan, gaixotu zenean, larrialdiko bataio bat eman zion neskame baten testigantzan oinarrituta. Mortara, katoliko bezala hazi zen Pio IX.a aita santuaren babespean, bere gurasoek itzultzeko egindako erregu etsiei uko egin ziena, eta, azkenik, apaiz bihurtu zen. Estatu Pontifizioaren ekintzen aurkako Italiako eta nazioarteko sumindurak, Italiaren bateratzearen kausa bultzatu zuen.\n1857. urtearen amaieran, aita Pier Feletti Boloniako inkisidoreak jakin zuen Anna Morisik, sei urtez Mortararen etxean lan egin zuenak, Edgardo isilpean bataiatu zuela, umetan hiltzear zegoela uste zuenean. Erroma eta Unibertsoko Inkisizio Kongregazio Santuaren iritziz, ekintza honen ondorioz haur katolikoa ezeztaezin bihurtu zen, eta, Aita Santu Estatuak, beste sinesmen batzuetako kideek kristauak haztea debekatu zuenez, bere familiarengandik banandua eta Elizak hazia izatea agindu zuen. Polizia Mortararen etxera 1858ko ekainaren 23an iritsi zen eta Edgardo hurrengo gauean bahitu zuen.\nHaurraren aitari 1858ko abuztu eta irailean bisitatzeko baimena eman ondoren, bi narrazio oso ezberdin sortu ziren: batak, bere familiarengana eta bere arbasoen fedearengana itzuli nahi zuen haur bati buruz hitz egiten zuen, besteak, katixima ederki ikasi zuen eta bere gurasoak ere katoliko bihurtzea nahi zuen haur bati buruz hitz egiten zuen bitartean. Nazioarteko protestek gora egin zuten, baina Aita Santua ez zen hunkitu. Boloniaren gaineko aita santuaren gobernua 1859an amaitu ondoren, Feletti auzipetu egin zuten Mortararen bahiketan parte hartzeagatik, baina absolbitu egin zuten auzitegiak bere kabuz ez zuela jokatu erabaki zuenean. Aita Santua ordezko aita zela, Mortara apaiz izateko entrenatu zen Erroman, 1870ean Italiako Erresumak hiria hartu zuen arte, Aita Santuen Lurraldeekin amaituz. Herrialdea utzita, Frantzian ordenatu zuten hiru urte geroago, 21 urte zituela. Mortarak bere bizitzaren zatirik handiena Italiatik kanpo eman zuen, zati batean Euskal Herrian euskaraz meza ematen, eta Belgikan hil zen 1940an, 88 urte zituela.\nZenbait historialariren ustez, Pio IX.aren aita santuaren gertakaririk esanguratsuenetako bat da. Hartuta jarrera eta 1858an bere lurraldearen zatirik handiena galtzea lotu ohi da. Kasuak, nabarmen aldatu zuen Napoleon III.a frantziar enperadorearen politika, Italiaren bateratze mugimenduaren aurka egotetik, aktiboki babestera pasa zena. Herrialdearen batasunaren historiografia italiar tradizionalak ez dio garrantzi handirik ematen Mortara kasuari, XX. mendearen amaieran batez ere juduek gogoratzen zutena, baina David Kertzer historialari estatubatuarraren 1997ko ikerketa batek, kasuaren azterketa zabalago baten hasiera markatu zuen.\n1.1 Egoera politikoa\nEgoera politikoa[aldatu | aldatu iturburu kodea]\n754 ingurutik aurrera, Aita Santuen Lurraldeak gaur egungo Italiaren barruan zeuden lurraldeak izan ziren, Aita Santuaren gobernu zuzen eta subiranoaren pean. Eliza Katolikoak Erroman eta Italia erdialdeko alboko zerrenda batean zuen kontrola Aita Santuaren "aldi baterako" botere sekularraren adierazpentzat hartzen zen oro har, elizaren primaziarekin kontrajarrita. 1815ean Napoleondar Gerrak amaitu ondoren, Italiako beste estatu nagusiak mendebaldeko Toscanako Dukerri Handia, hegoaldeko Bi Sizilietako Erresuma eta Sardiniako Erresuma (kontinenteko Piemontetik Viktor Emanuel II.ak gobernatua) izan ziren. Frantziar okupazioak, 1790eko hamarkadan eta 1800ekoaren hasieran, Aita Santuaren ospea eta autoritate espirituala nabarmen handitzea eragin zuen, baina Aita Santuaren Lurraldeen sinesgarritasun geopolitikoa ere larriki kaltetu zuen. David Kertzer historialariak iradokitzen duenez, 1850eko hamarkadarako "lehen hain sendoa zirudienak -gauzen ordena jainkotiarreko produktua- orain izugarri hauskorra zirudien".\nPio IX.a aita santua, 1846an aukeratua, hasiera batean, Italia batzeko gero eta mugimendu handiagoa babes zezakeen erreformatzaile eta modernizatzaile handitzat hartua izan zen, italieraz, Risorgimento bezala aipatzen duena ("berpiztea" esan nahi duena). Hala ere, 1848ko iraultzak lehertu zirenean, uko egin zion Austriar Inperioaren aurkako kanpaina pan-italiar bat babesteari, Lombardia-Venezia ipar-ekialdean kontrolatzen zuen inperioaren aurka. Honek, Aita Santuen Estatuetan altxamendu herrikoi bat eragin zuen, Pio Aita Santuak Bi Sizilietara ihes egitea eta 1849an Erromatar Errepublika iragankorra aldarrikatzea, Austriak eta Frantziak Aita Santuaren alde egindako esku-hartzeak zapaldua izan zena. Erroma, ondoren, tropa frantziarrek okupatu zuten, austriarrek, gainontzeko Aita Santu estatuak gorde zituzten bitartean, biztanle gehienen erresumin handirako. Aita Santuak, Eliza Katolikoaren buru bezala bere independentziarako Aita Santuen Lurraldeak kontrolpean izatea funtsezkoak zela uste zuen. 1850eko hamarkadan zehar ospe pixka bat berreskuratu zuen, baina Sardiniako Erresumak zuzendutako Italiako batasunaren bultzadak asaldatzen jarraitu zuen.\nEstatu Pontifizioetako juduek, 1858an 15.000 inguru zirenak, Pio IX.a Aita Santuari esker ona zioten, urtean lau aldiz elizan sermoietara joateko legezko betebehar zaharrari amaiera eman ziolako, aste horretako Toraren zatian oinarritua eta kristautasunera bihurtzera zuzendua. Erromatar ghettoko ateak ere bota zituen, kristau askoren kritikak gorabehera. Hala ere, juduek muga asko zituzten eta gehienak ghettoan bizi ziren.\n↑ (Ingelesez) Hearder, Harry. (2014-07-22). Italy in the Age of the Risorgimento 1790 - 1870. Routledge doi:10.4324/9781315836836. ISBN 978-1-315-83683-6. Noiz kontsultatua: 2020-11-25.\nMultimedia: Mortara case\nBNF: 137425908 (data)\nAita Santuaren Lurraldeen historia\nAdopzioa eta erlijioa


Kanten kantoia - Eguberriko kantak\nEguberriko kantak Amak oso gustuko zituen Eguberriko kantak. Haietako bat abesten du Maritxuk pasarte honetan.\nHizlaria(k): Maria Concepcion Beraetxe Aranburu (1925)\nAmak oso gustuko zituen Eguberriko kantak. Haietako bat abesten du Maritxuk pasarte honetan.\nInformazio gehiago: Eguberriko kantak


Etxebizitzen salerosketa %21,3 jaitsi zen urrian | Consumer\nEtxebizitzen salerosketa %21,3 jaitsi zen urrian\nEragiketen %90,7 etxebizitza libreari dagokio eta %9,3 etxebizitza babestuei.\nEspainian, urrian, 33.060 izan ziren etxebizitzen salerosketa-eragiketak; hau da, %21,3ko jaitsiera izan zen aurreko urteko hilabete berarekin alderatuta, Estatistikako Institutu Nazionalak (INE) argitaratutako datuen arabera.\nHilez hileko tasan (urrian, irailean), etxeen salerosketa %12,1 jaitsi zen, irailean %10 baino gehiago igo zen bitartean. Urteko lehen hamar hilabeteetan, eragiketa horiek %28,1eko beherakada izan zuten.\nSalerosketa bidez transmititutako etxebizitzen %90,7 libreak izan ziren urrian, eta %9,3 babestuak. Urtetik urtera, salerosketa bidez eskualdatutako etxebizitza libreen kopurua %21,8 jaitsi zen, eta etxebizitza babestuena %16,3.\nSalerosketa bidez transmititutako etxebizitzen %49,2 urrian erabili ziren eta %50,8 berriak. Etxebizitza berrien gaineko eragiketa kopurua %28 jaitsi zen (16.778) eta erabiliena %13 (16.282) jaitsi zen 2008ko urriarekin alderatuta.\n100.000 biztanleko etxebizitzen salerosketen kopuru handiena Kantabrian (146) eta Murtzian (134) erregistratu zen. Urrian egindako etxebizitza-erosketen %58,7 Andaluzian (6.397 eragiketa), Valentziako Erkidegoan (4.790), Madrilen (4.404) eta Katalunian (3.809) izan ziren.\nFinken salerosketari dagokionez, urrian 72.586 finka eskualdatu ziren, 2008ko hilabete berean baino %21,8 gutxiago eta 2009ko irailean erregistratutakoa baino %7,6 gutxiago.\nSalerosketen %87,8 hiri-finkei zegozkien eta %12,2 landa-finkei. Hirikoen kasuan, %51,8 etxebizitzen salerosketa izan zen. Landa-finken salerosketen kopurua %25,7 jaitsi zen urrian urtetik urterako tasan, eta hiri-finkena, berriz, %21,2.\nbaxu etxebizitzak salerosketa


Vitoria-Gasteizko Udalaren web-orria - HAPOA Turismo erabilera_Aurretiko kontsulta\nHiri Antolamenduko Plan Orokorrean ostatu-erabilera tertziarioa (turismo erabilerarako etxebizitzak eta etxebizitza partikularretako erabilera turistikorako logelak) arautzearekin lotuta egin nahi den egiturazko xedapen-aldaketa bati buruzko aurretiko kontsulta publikoa\nNoiz: 2018ko otsailaren 28ra arte\n2018ko otsailaren 2an hartutako erabakiaren bidez hasi zen aldakuntza tramitatzen, eta Herritarrek Parte-hartzeko Programan aurreikusten denaren arabera, kontsulta publikoa ireki zen hala nahi zuten herritarrek, antolakundeek eta elkarteek iritziak eta ekarpenak egiterik izan zezaten ondoren azaltzen diren alderdiei buruz.\na) Ekimenarekin konpondu nahi diren arazoak\nAzken urteetan, gure hirian -inguruko hiri askotan, Espainian eta mundu osoan bezala- nabarmen hazi da turismo erabilerarako etxebizitzen eskaera, baita eskaintza ere. Askotan, eskaintza irregularra da hirigintzaren ikuspuntutik.\nBi gertaerak eragin dute aipatutako hazkundea: hiri jakin batzuen turismo erakarmen handia, eta turismo erabilerarako etxebizitzen eskaeraren eta eskaintzaren arteko kontaktua izugarri errazten duten plataforma digitalen agerpena.\nEuskal Autonomia Erkidegoko Turismoaren13/2016 Legeak, uztailaren 28koak, erabilera turistikoko etxebizitzak arautzen ditu 53. artikuluan, eta etxebizitza partikularretako erabilera turistikorako logeletako ostatua, 54.ean. Horixe da aplikatu beharreko arau sektoriala, zeinak erregelamendu bidezko garapena aurreikusten baitu; azken hori orain izapidetzen ari da.\nArau sektorial horrek, jakina, Udalak hirigintzaren alorrean dituen eskumenak errespetatzen ditu, eta horien arabera, Udalak badu lurzoruaren eta eraikinen erabilera arautzeko ahalmena eta betebeharra.\nGaur egun, 2003ko Hiri Antolamenduko Plan Orokorrak (HAPO) arautzen ditu alderdi horiek oro har.\nHala ere, turismo erabilerarako etxebizitzak eta etxebizitza partikularretako erabilera turistikorako logeletako ostatua ez daude berariaz aurreikusita HAPOan. Dena dela, ostatu-erabilera tertziarioarekin parekatutako erabilera dela uste da eta, beraz, HAPOak etxebizitza-bizitegi erabileratik ostatu-erabilera tertziariora aldatzeko ezartzen dituen mugak aplikatu behar zaizkio.\nHori dela eta, HAPOak debekatu egiten duenez apartamentu turistikoen edo antzekoen figura Gasteizko udalerrian, eta erabilera turistikorako etxebizitzak apartamentu turistikoen eta hotel-apartamentuen parekoak direnez -gutxienez logela, bainugela edo komuna, egongela-jangela eta sukaldea duten ostatu-unitateak baitira-, HAPOak erabilera turistikorako etxebizitzak ere debekatzen dituela ulertzen da.\nHAPOak, ordea, ostatu-erabilera baimentzen du etxebizitza kolektiboko eraikinetako goiko solairuetan, baldin eta titularraren bizileku iraunkorrarekin lotua badago eta horren azaleraren erdia baino gehiago okupatzen ez badu, gehienez ere 75 m2 erabilgarri. Horrenbestez, etxebizitza partikularretako erabilera turistikorako logeletako ostatua baimentzen du, baldintza beretan.\nErabilera turistiko horiek ezaugarri bereziak dituztenez, ostatu-erabileraren barruan berariazko tratamendua izan lezaketela uste da, hirigintzarekin eta ingurumenarekin lotutako interes publikoak era orekatu eta proportzionalean errespetatu eta aldi berean jarduera ekonomiko horren garapen egokia ahalbidetzearren. Era berean, fenomeno horren arautzeari ahalik eta segurtasun juridiko handiena eman behar zaiola uste da.\nb) Onestea beharrezko eta egoki den\nAurretik azaldutako testuinguruan, udal gobernuak beharrezkotzat eta egokitzat jotzen du Hiri Antolamenduko Plan Orokorraren xedapen-aldaketa bat izapidetu eta onestea, erabilera turistikorako etxebizitzak berariaz mugatu eta arautuko dituena, bi modalitatetan: etxebizitza osoa eta logeletako ostatatze turistikoa.\nHainbat arrazoi dago hori egiteko: jabeek interes handia dutela egiaztatu da; Espainiako eta Europako beste hiri askotan gertatzen ari den turismo eskaera garrantzitsuari eta gero eta handiagoari erantzuten dio; kanpotarrek hirira dakarten aberastasun ekonomikoa handitzen lagundu dezake, eta hiriko eraikinen erabilera intentsiboa ahalbidetzen du. Fenomeno horrek garrantzi handia har dezake hirian, beraz, beharrezkoa eta egokia da berariaz arautzea.\nJarduera ekonomiko hori tartean dauden interesak errespetatuz eta kontuan hartuz arautu behar da, une oro hirigintzaren eta ingurumenaren alorretan garatu eta babestu beharreko interes publikoak, Udalari dagozkionak, aintzat hartuta, besteak beste: lurraldearen erabilerak egoki esleitzea, jabetza zein alokairu erregimeneko etxebizitzen politikak garatzea, eta herritarrek beren etxebizitzak erabiltzeko dituzten baldintzetan eragitea.\nAipatu den bezala, aldakuntzaren helburua da turismo erabilerarako etxebizitzak eta etxebizitza partikularretako erabilera turistikorako logeletako ostatua berariaz arautzea, hirigintzaren ikuspegitik, eta zehaztea zein baldintzatan ezar daitezkeen erabilera horiek hiriko eraikinetan.\nd) Posible diren konponbide alternatiboak, dela arauak bitarteko, dela halakorik gabe\nBerariaz arautuko ez balitz\nUdalak hirigintza-arauetan ezarritako mugak aplikatzen jarraituko luke, eta hirigintza ahalmenak baliatzen jarraituko: hirigintza legezkotasuna lehengoratzeko ahalmena eta zigortzeko ahalmena. Horrek tentsio eta judizializazio handia eragingo luke, ezarri nahi den jarduera ekonomikoaren intentsitatea eta irregulartasunak kontrolatu eta zuzentzeko zailtasuna kontuan izanik.\nBerariaz etxebizitzen erabilera turistikoa arautzeko Hiri Antolamenduko Plan Orokorraren xedapen-aldaketa bat landu, tramitatu eta onesteak turismo araudi sektorialean aurreikusitako jarduera ekonomiko horren garapen neurtu eta orekatua bideratuko luke, eta segurtasun juridiko handiagoa emango luke.\nAldaketa onesteko beharraz eta egokitasunaz erabaki ondoren, arautzeko aukerek zerikusia izango dute hiriko etxebizitzetan erabilera turistikoa ezartzeko baldintza zehatzekin:\nBizitegi-eraikinetan erabilera turistikorako etxebizitzak eta etxebizitza partikularretan erabilera turistikorako logelak kokatzeko baldintza hau ezartzea: bizitegi-erabilera duten etxebizitzekin komunikazio-gunea partekatzen dutenean, solairu bakarrean -bizitegi-erabilera dutenetako baxuenean- jartzea.


Nola ikasi Kimika Kuantikoa izutu gabe: abendua 2013\n#KulturaZientifikoa Jaialdiaren inguruan\n#KulturaZientifikoa Jaialdia hainbat esparru eta jakintza arloko pertsonak/talde biltzeko ideiarekin proposaturiko ekimena da. Ideia kaleratu zenetik, 100 pertsona/talde/erakunde inguruk bat egin dute Jaialdiarekin. Ez dizuet ukatuko: zenbakiak pozten nau. Atxikimendu kopuru galanta, 1. Jaialdia indartsu martxan abiatzeko primerakoa. Baina kopurua ez da garrantzitsuena, nire ustez. Gaurkoan, jaialdiaren inguruko azken nobedadeak kontatuko dizkizuet, eta, Jaialdiaren antolaketaren inguruan lekukoa pasako dut.\nNork publikatuta: anonimo Ordua 11:56 iruzkinik ez:\n"Kontrako poloek elkarri erakartzen diote". Zenbat aldiz entzun duzue esaldi hau? Izaera oso desberdina duten bi pertsona bikotekideak zergatik diren azaltzeko erabiltzen da askotan: "Oso desberdinak dira, ez dut ulertzen nolatan elkarrekin dauden. Klaro, kontrako poloek elkarri erakartzen diote". Ez naiz ni hasiko honen inguruko balorazioak egiten. Hala ere, etzait erreza egiten horrelako sinplifikazioak ulertzea. Dena den, niri gaurkoan interesatzen zaidana esamolde honen jatorri fisiko-kimikoa da, eta horri eginen diogu so gaurkoan. Aurrerapen gisa: gauzak ez dira beti uste dugun moduan.\nNork publikatuta: anonimo Ordua 12:30 iruzkinik ez:\nEtiketak Aplikazioak, Klaseak, Oinarriak\nBoroa (B), Erbioa (Er), Torioa (Th, tranpatxo txiki batekin), Sufrea (S), Oxigenoa (O), Fluorra (F), Iodoa (I), Sodioa (Na) eta Lantanoa (La), Elementuen Taula Periodikoan duten lekuetatik mugitu dira, gaur BEC-en ospatzen den Bertso Txapelketa Nagusiko partaideei zortea ospatzeko. Animo hemendik bertsolari guztientzat!\nNork publikatuta: anonimo Ordua 12:49 1 iruzkin:\nGaurko mezu honekin, Nola Ikasi Kimika Kuantikoa Izutu Gabe blogak "#NoSinEvidencia / #EzEbidentziarikGabe" iniziatibarekin bat egiten du, testatutako medikamenduen erabileraren alde. Iniziatiba hau hiru familia medikuek abiarazi dute, "Agencia Española del Medicamento y Productos Sanitarios"-ek abiatutako produktu homeopatikoen erregularizazioak ekar ditzakeen ondorioengatik kezkatuta. Ondoren ekimenaren manifestua erreproduzitzen da.\nNork publikatuta: anonimo Ordua 23:06 iruzkinik ez:\nUrtebete pasa da, bai, blog hau abiatu zenetik. Nola pasatzen den denbora, ezta? Fite, agudo. Konturatu gabe. Gaurkoan, urte honek emandakoari erreparatu nahi diot. Ez bakarrik blogari dagokionez, nire ikerketari dagokionez ere bai. Urtebetetzeak normalean tarta batekin lotzen ditugu. @Koldotxu -k, #kafepintxo batekin agian... Niri, gazia gozoa baino gehiago gustatzen zait. Kontutan izanda azterketetan ibili garela azken astean, eta #KulturaZientifikoa menuari zerbait gehitu nahian, gaurko ospakizuna urdaiazpikoarekin egin nahi dut. Ikasleek ekarri ez diguten urdaiazpikoarekin! :-)\nNork publikatuta: anonimo Ordua 13:21 5 iruzkin:


Estreinaldia: 1945eko Urte Eukaristikoa\nMusika: S. eta V. Olaeta\nKoreografia: S. eta V. Olaeta\nArretxinagako elizaurrean San Migeli sagaratutako baseliza bitxi bat dago. Antzinatik aingeruen matxinadaren eszena eta aingeruen armadaren printze San Migelek zelan irabazi zien antzezten da, hauda, argiaren printzearen eta iluntasunaren printzearen arteko borroka.\nMusika: Aita Donostia\nUmorezko balleta, mimetismorako joera duena, musika herrikoian oinarritutakoa. Bertan mutiko bat, txorimalo bat eta zozo bat agertzen dira. Mutila zozoaren lagun egiten da eta talo zati bat ematen dio, baina zozoak hain mokokada bortitza ematen dio eskuan non, haserre, mutikoak animalia akabatzen duen, mina dela eta.\nEstreinaldia: 2001eko ekainaren 30a\nMusika: Euskal kanta herrikoiak eta Jose Franco\nEuskal kantetan eta Francoren “Arrantzaleak” izeneko lanean oinarritutako euskal irudiak, itsasoari buruzko ohiko kantuak eskaintzen dituztenak: Boga-Boga, Kaskarotak, Kaian eta Kaxarranka.\nKontrapasa eta Museta\nEstreinaldia: 1942ko apirilaren 26a\nGure etchea, Donibane Lohizune\nKoreografia: S. Olaeta\nXVIII. mendeko Euskal Herrian zehar, kultur eragin guztiak hartzen ziren kontuan, eta euskal dantzak ere ez ziren baztertu, aretokoekin bateratu baizik, horrela Kontrapasa eta Museta bezalako dantzak sortu zirelarik.\nEstreinaldia: 1942ko abenduaren 22a\nDantza herrikoi honetan, pertsonaia batzuk ikusten ditugu: edaridun edo kantiniersa, emakumezko pertsonaia omen dena; zamaltzaina, oso buru txikia duen zaldi baten antzeko egur eta telazko egitura bat duena, animalia-gizonaren irudikapena da; katuzaina, sigi-saga egiten duten egurrezko artazi batzuk eramaten dituena, uztetarako euria ekartzen duen oinaztarria irudikatzeko; txerreroa, izpiritu gaiztoak uxatzeko; eta azkenik, txirularia, txirula edo txikiagoa den txistu bat jotzen duena eta beste eskuan zaldi zurdaz egindako erratza bat duena, izpiritu gaiztoak uxatzeko.\nEstreinaldia: 1938ko urtarrilaren 28a, Parisen\nMusika: S. Olaeta\nOhitura koadroa, Segundo de Olaetak 20ko hamarkadan sortua, fededunak Meza Nagusitik ateratzea eta osteko erromeria jasotzen dituena, agintari eta guzti.\nIlbeta eta Ezpata-Dantza\nEstreinaldia: 1930 inguruan, jadanik Elai Alaik gauzatu zuen-eta.\nAitor etxea eta Aitor mendi. Hona hemen euskaldunen aitalehen famatu Aitorren ondorengoak VIII. mendean bizi izan ziren etxearen eta lekuaren izenak. Pirinioetako gailur urrunetan, ia-ia euskaldun guztiek Kristautasunari begiak ireki zizkiotenean, artean bazeuden jentil batzuk, gaueko argizagia eta hildakoen argia gurtzen zituztenak. Ilargiaren argi ahul eta zuriaren azpian, gazte batzuek ezpata-dantza egiten zuten, euskal izpirituaren ikur sutsu gisa.\nMusika egokitzapena: V. Olaeta\nEuskal dantza eta balletaren inguruko 32 musika gai, Amerika eta Kanadako hiru biretarako bereziki koreografiatuak.\nEstreinaldia: 1959ko maiatzaren 22a\nMusika: J. Guridi-V. Olaeta\nHaur suitea da, bere baitan hainbat dantza herrikoi biltzen dituena: Zuberoako dantzak, arku dantza, makil dantza, sagi dantza, mutil dantza, ezpata dantza, hiribilduko aurreskua eta elizpekoa, kontrapasa eta museta.\nEstreinaldia: 1938ko urtarrilaren 28a\nBaztango bailarako inauteri dantza. Sagar uztan eta Inauterietan zehar, Baztango mutilek baserriak bisitatzen dituzte bilketa bat egiteko, eskuetan sagarrak dituztela dantza egiten duten bitartean.\nEstreinaldia: 1949ko ekainaren 7a\nMusika: Aita Donostia, S. Olaeta eta J. Uruñuela\nElizpeko aurreskua (LUMOKO EREGLAK) euskal herriaren dantza adibiderik ederrenetakoa da, gaur egun arte bere horretan mantendu da eta Lumo eta Gernikako baserrietan belaunaldiz belaunaldi igorri da. Folklorearen irmoa eta sakratua adierazten du. Aurresku hau Segundo Olaetak berreskuratu zuen, berak Victor Olaetari erakutsi zion, eta honek bere ikasleei.


ALBOAN::Heziketa baliabideak::Gatazkarik Gabeko Teknologia: zure mugikorrak ezkutatzen duena\nKategoria: Hiritartasuna eta Kulturartekotasuna eta Errefuxiatuak\nHaurren lana, Gatazkak eta bakea, Elkartasuna, Hezkidetza, Kulturartekotasuna, Desberdintasunak (boterea eta lorpidearia dagokionean), Medio ambiente, Kontsuma arduratsua eta kontsumismoa, Berdintasunezko merkataritza harremanak, Espiritualtasuna, Kolonizazioa - deskolonizazioa, Ingurugiroa: birziklatzea, kutsadura, Ikerketa zientifikoa, Eskubideak eta betebeharrak, Gizarte Bazterketa, Giza garapena eta garapen jasangarria, Minerales en conflicto, Parte-hartze soziala eta boluntariotza, Garapenerako lankidetza\nGizarterako eta hiritartasunerako gaitasuna, Elkarrekin bizitzen ikastea, Arduraz bizitzen ikastea, Espiritualtasunerako gaitasuna, Kulturarako eta arterako gaitasuna, Egiten eta ekiten ikastea, Norberaren autonomiarako eta ekimenerako gaitasuna, Zientziarako gaitasuna, Ikasten ikasteko gaitasuna, Ikasten eta pentsatzen ikastea, Informaziorako gaitasuna eta gaitasun digitala, Pertsona gisa garatzen ikastea, Hizkuntzarako gaitasuna\nTeknologia, Ingurunearen Ezaguera, Etika, Ekonomia, Hizkuntza eta literatura, Natur zientziak, Gizarte-zientziak, Erlijioa\nLehen Hezkuntza, DBH 2 zikloa, Batxilergoa, DBH 1 zikloa\nHezkuntza-lanerako aholkuak eta fitxen erabilera\nEskoletan DBHko azken zikloko eta batxilergoko ikasleekin erabil daitezke fitxa hauek. HEzkutza ez formaleko taldeetan lantzeko ere balio dute.\nHezkuntza-lanerako aholkuak eta fitxen erabilera (pdf, 274.1 KB)\n00. Esaidazu nor zaren!\n01. Gatazka mineralen definizioa\n04. Sexu-indarkeria gatazketan\n06. Norena da natura?\n11. Kongoko ED, Moliba Makazi\n12. Walikale, kontsumo arduratsuari buruzko bideo-jokoa.\n15. Emakumeak beren eskubideen defentsan\n19. Walikale Webquest eta gatazkarik gabeko teknologia kanpaina\nJardueraren helburua, parte-hartzaileei Gatazkarik Gabeko Teknologia kanpaina ezagutzera ematea da. Horretarako, jarduera hainbat fasetan banatuko dugu. Lehengo fasea, “Lehiaketa” fasea izango da, non ikasleek galdera-sail bati erantzun behar dute. Bigarren fasean, ikasleek testa egin ondoren geratu zaizkien ideia nagusiak jasoko dituzte ideograma edo piktograma batean. Hirugarren fasean, guztien artean egin behar izango dute “Aldaketarako Proposamenak” Kanpainako bi poster. Eta azkenik ikasleek bere konklusioak partekatuko dituzte.\nGatzka mineralak nire mugikorrean?\nEz, eskerrik asko. Gatazkarik gabeko teknologia nahi dut.\nGatzka mineralak nire mugikorrean? (pdf, 539.5 KB)\nErantzungor jarraituko duzu?\nAhaztutako eta iraupen luzeko gatazka.\n100000 bortxaketa urtean.\nLekualdaketak (2013an soilik miloi pertsona bat baino gehiago).\n5 miloi hildako (2. Mundu Gerraz geroztik hildako gehien dituen gatazka).\nErantzungor jarraituko duzu? (pdf, 622.1 KB)\nZure mugikorraren bidea\nZure mugikorraren bidea (pdf, 551.4 KB)\nJugoslavia ohiko gatazkan 60000 emakume izan ziren sexu indarkeriaren “biktima”.\nRuandako genozidioak iraun zituen 100 egunetan 100000tik 250000ra-arteko emakumek jasan zuten sexu indarkeria.\nKongoko EDN, 20OOOO emakumek jasan dute indarkeria mota hau.\n(Americal Journal of Public Bealthen arabera 1000 izango lirateke egunero).\nSexu-indarkeria gatazketan (pdf, 446.7 KB)\nNon nahiko zenuke zure mogikorrak amaitzea?\nAfrikako Ghanan teknologikar zarama zabortegian?\nHobe zure mugikorra kongoren alde ematen baduzu.\nNon nahiko zenuke zure mogikorrak amaitzea? (pdf, 2.6 MB)\nTxipa aldatu! (pdf, 2.1 MB)\nMugikorra aldatzeko gida; Noiz da mugikorrez aldatzeko momentua?\nMugikorra aldatzeko gida; Noiz da mugikorrez aldatzeko momentua? (pdf, 514.8 KB)\n-Sina ezazu europar araudi baten alde\nGizarte zibilaren esparruan:\n-Eska ezazu gatazkarik gabeko teknologia\n-Erosi aurretik informa zaitez enpresaren baldintzen inguruan\nAldaketarako proposamenak (pdf, 437.1 KB)\nAraudi ezberdinen argi ilunak\nAEB: Dodd Frank\nEB: 2014ko martxoaren 5eko proposamena\nGizarte zibliaren eskaerak\nAraudi ezberdinen argi ilunak (pdf, 678.6 KB)\nKondairaren arabera Vele ibaiko arrantzaleak ontzian atera ziren arrantza egitera; baina tamalez ez zuten ezer arrantzatu. Hori dela eta, beste leku batera joatea erabaki zuten eta bide hau kantuan egin zuten. Kasai jainkoari laguntza eske. Ibaiaren korrontea handiegia zen, ordea, eta ezin zuten berau gainditu. Orduan, Benguela jainkoari eskatu zioten laguntza, arbasoen espirituekin bitartekotza-lanak egiten zituen jainkoari.\nAbestiak adierazi nahi digu, bidea zaila izan arren, arrainik ez egon arren, edota korrontea handia izan arren, elkarrekin egiten badugu arraun, gure helburua lortuko dugula.\nMoliba Makazi (pdf, 754.5 KB)\nZer gertatzen da gure zabor elektronikoarekin\nGure gailuak botatzen ditugunean, 4 bide egin ditzakete; bide ofizialak, bilketa (legezkoa eta legez kanpokoa) bide ofizialetatik kanpo, errefusa edo bidalketa hegoaldeko herrialdeetara edo herrialde pobretuetara\nZer gertatzen da gure zabor elektronikoarekin (pdf, 2.7 MB)\nElektronikak ingurumenean duen inpaktua\nElektronikak ingurumenean impaktu izugarri bat du. Urte bakarrean , soilik gastatzen dira uraren 246 bilio litro,39.360 milioi erregai-tona eta kimikarietako 3.608 milioi tonelada ordenagailu bat egiteko.\nElektronikak ingurumenean duen inpaktua (pdf, 1.1 MB)


2013-08-26 // Estaturik gabeko nazioak, Herrialde Katalanak // 2 iruzkin\nVia Catalana ongi atera dadin jarriko dituzte indar guztiak independentistek.\nHerrialde Baltikoak lotu zituen giza katea.\nMobilizazio berezi hau herrialde Baltikoek egindako giza katean oinarrituta dago. 1989ko abuztuaren 23an bi milioi pertsona inguruk 670 kilometroko giza katea egin zuten Estonia, Letonia eta Lituania lotuz. Bide Baltikoa deitu zioten eta Soviet Batasunetik hiru herrialdeen independentzia eskatu zuten horrela. Ekimenaren antolatzaileek ondorengoa adierazi zuten besteak beste: “Europa komun bat posible izango dugu Europako nazio guztiek autodeterminazio eskubidea ziurtatua badute”. Kataluniarrek esaldi horri eutsi eta eskubide hori aldarrikatzen dute. (more…)\nSamiak meategi baten aurka\n2013-08-23 // Estaturik gabeko nazioak, Saapmi // Iruzkinik ez\nSuedia iparraldean bizi diren samiak burdina ustiatzeko ireki nahi duten meategi baten aurka ari dira borrokan. Atzo 50 pertsonaz osatutako protesta desegin zuen poliziak eta zortzi atxilotu zituen. Euronews berri agentziak argitaratutako albistean, samietako baten adierazpenak jaso dituzte: (more…)\nZergatik ez dute kanpoko munduarekin harremanik (nahi) zenbait herrik?\n2013-08-22 // Amazoniako herriak, Estaturik gabeko nazioak, Jatorrizko herriak // Iruzkin bat\nPapayaz beteriko saskiak, matxeteak eskuetan… Brasilgo herri isolatu batean argazkia.\nBadira beren bizimoduari eutsi eta kanpo munduarekin harremanik gabe bizi diren herriak. 100 bat geratzen direla kalkulatzen dute adituek. Gehienak eremu oihantsuetan biltzen dira, Hego Ameriketan edo Ginea Berrian kasu. Herri isolatu hauek guretzat ohikoak diren gaixotasunen aurkako immunitaterik ez dute, eta harremana izateak ehuneko handiak hil ditzakeela frogatuta dago.\nBizimodu hau daramaten herrietako bat da Perun Amazonian bizi den Mashco-Piroena. Oihanean ongi sartuta, aipatu Mashco-Piro herriarekin egin dute topo esploratzaile batzuk. Hirugarren aldia da urtebetean herri horrekin topo egiten dutena, eta azken bisita bideoan grabatu zuen espedizioan zihoan kide batek. Jatorrizko herrien aldeko borrokan diharduen Survival GKEtik diotenez, harremanik gabeko tribu bat ez zen sekula hain gertutik grabatu. Kontua da, azaroan hilik agertu zela herri horrekin harremana izan zuen kide bat, bihotzean gezi batekin. Albisteari tiraka, sufrimenduz beteriko beste herri baten historiarekin egingo dugu topo. Hemen bideoa.\n2013-07-23 // Eskozia, Estaturik gabeko nazioak // 2 iruzkin\nHiru artxipelagoetako kontseiluek Eskoziako eta Britainia Handiko gobernuei eskatu diete aurrez adieraz dezatela zein izango diren uharteetako biztanleek izango dituzten onurak. (more…)\nHizkuntzen ofizialtasuna eskatu dio Frantziaren menpeko Polinesiak Parisi\n2013-07-11 // Estaturik gabeko nazioak, Frantziaren menpeko Polynesia // Iruzkinik ez\nTahitiarrak kamera aurrean.\nFrantziako Konstituzioari emendakina jartzeko eskatu du herrialde horren menpe den Polinesiako Biltzarrak. Parlamentuko saioa tahitieraz egin zela argudiatuta Parisek bi lege polinesiar baliorik gabe utzi ostean dator eskaera. Egun hizkuntza ofizial bakarra frantsesa da, Paristik milaka kilometrotara dauden uharte hauetako hizkuntzen kaltetan.\nAldeko 46 boto eta 11 abstentziorekin onartu zen eskaera. Legebiltzarkide autonomistak alde agertu ziren, eta abstenitu zirenak diputatu independentistak izan ziren, bigunegia zela iritzita.\n90.000 pertsona Kataluniako ‘Askatasunaren aldeko kontzertuan’\n2013-07-01 // Estaturik gabeko nazioak, Herrialde Katalanak // Iruzkin bat\n‘Freedom Catalonia 2014′ mosaiko erraldoia.\nLarunbatean 90.000 pertsona bildu ziren Bartzelonako Camp Nou estadioan egin zen independentziaren aldeko kontzertuan. Bost ordutik gora iraun zituen eta hurrengo eguneko kroniketan irakurri ahal izan dugunez, artistarik aipatuenak Lluís Llach, Peret, Brams, Lídia Pujol, Cris Juanico, Cesk Freixas eta Pau Alabajos izan ziren. Euskal herritar bat ere izan zen oholtza gainean, Fermin Muguruzak Gora Herriak abestu baitzuen bere taldearekin. 2014 Freedom Catalonia mosaiko erraldoiaren argazkia utzi zuten hemeroteketarako. Hainbat hedabidek gertuko jarraipena egin zioten eta adibidez, TV3 publikoak zuzenean eman zuen larunbatean. (more…)\n‘Askatasunaren Aldeko Kontzertua’ egingo dute larunbatean Bartzelonako Camp Nou estadioan\n2013-06-28 // Estaturik gabeko nazioak, Herrialde Katalanak // Iruzkinik ez\nKataluniaren independentziaren aldeko kontzertua egingo dute larunbatean Bartzelonako Camp Nou futbol zelaian. Milaka pertsona biltzea aurrikusten dute “Concert per la llibertat” deiturikoan. Dozenaka artistak hartuko dute parte emanaldian.\n“Izan dezagun pazientzia, eman diezaiegun denbora politikariei, baina ez gaitezen gelditu”. Lluis Llachen hitzak dira prozesu soberanistan jendarte zibilak hartu duen protagonismoari buruz gogoetan. “Orain herritarrok protagonismoa hartzen ikasi dugun honetan, ez diogu honi uko egin behar eta norabidea markatzen jarraitu behar dugu”, esan dio Llack-ek Nacio Digital egunkariari.\nKontzertua bi zatitan banatua izango da: Batetik Kataluniako eta nazioarteko musikak “askatasunari emandako kantuak” errekuperatuko dituzte (tartean Fermin Muguruzak ‘Gora Herriak’ abestuko du); eta bestetik, Lluís Llachen diskografiako kantuak abestuko dituzte Llach-ek berak eta beste hainbat musikarik.\nBurujabetzaren alde, lanean jarraitzen dute Katalunian. Horren adibide da, aste honetan izan dugun beste albistea: Erabakitzeko Eskubidearen Aldeko Itun Nazionala adosteko lehen bilera egin dute Kataluniako Parlamentuan herrialde osoko 40 erakunde baino gehiagok. Tartean ziren alderdi abertzale nagusiak (CiU, ERC, ICV-EUiA eta CUP), sindikatuak, Katalan Hizkuntzaren Elkarteen Koordinakunea, Kataluniako Gazteriaren Kontesilu Nazionala, Kataluniako Kooperatiben Federazioa, Gay Askapenereako Frontea, Kataluinako Negozioen Elkargoa, Independnetziaren Aldeko Udalen Elkartea…\nDesobedientzia zibila indar hartzen ari da Turkian\n2013-06-19 // Desobedientzia zibila // Iruzkinik ez\nErdem Gunduz Taksim plazan bigarren gauean.\nIstanbulgo Taksim plazan astelehenean sei orduz zutik egon zen turkiar batek, herrialde osoan protestekin jarraitu nahi duten ehunka lagun inspiratu ditu. Ia hiru astez Gezi parkean eutsi ostean, poliziak indarrez hustu zuen kanpalekua eta, halako batean, biolentziaz beteriko egunen ostean, jendea kalean zutik tinko geratzen hasi da gobernuaren aurkako protesta gisa. (more…)\nNeurriak hartu, egin dezagun aurrera (Adierazpena Legebiltzarrean)\n2013-06-12 // AskeGunea, Euskal Herria // Iruzkin bat\nEgunon jaun-andreok. EH Bilduko Julen Arzuagak gonbidatuta, Erakunde, Segurtasun eta Justizia Batzordean nago Donostiako AskeGunean gertatu zenari buruzko nire testigantza emateko.\nLehenik eta behin aurkeztu egingo naiz. Lander Arbelaitz naiz, Donostiakoa eta 27 urte ditut. Sei urte daramatzat Argian lanean kazetari gisa. Egun webguneko erredaktore burua naiz. Egunerokoan webgunean aritzen naiz lanean, baina kazetaritza-lanak egitera hainbat lekutara joateko zortea izan dut: Norvegia iparraldean bizi diren samiengana, Estoniara komunitate errusiarraren integrazioa aztertzera, Irlanda Iparraldera hango bake prozesuaren 10. urteurrenean ea bakegintzan nola ari ziren ikustera, Eskoziako azken hauteskundeekin batera independentzia erreferendumari buruzko eztabaida bertatik-bertara ezagutzera, Madrilera M15aren lehen urteurrenean, eta Hegoafrikan ere izan nintzen 3 astez, Apartheida amaitu eta demokrazia ezarri zutenetik 16 urte zeramatzatenean, bertako zuri eta beltzen arteko bizikidetza zertan zen jorratzera, baita gudatik bakerako egin zuten bidea aztertzen ere. (more…)\nKorsikako FLNC berriz ere armak hartzeko prest da\n2013-06-06 // Kortsika // Iruzkinik ez\nFLNCko kideak artxiboko irudi batean.\nKorsikaren independentzia aldarrikatzen duen FLNC erakundeak oharra bidali dio Frantziako Estatuari: Berriz ere armak hartzeko prest dira Estatuaren aurka. Corse Matin egunkarira bidali dute sei orriko agiria, Manuel Valls Barne Ministroa uhartean zela baliatuz.\n“Ez dugu sekula halako kaos egoerarik ezagutu. Langile duinak mehatxatu egiten dituzte, beren lanabesak eta beren bizitzak askotan suntsitu. Gizon eta emakumeak arrazoi ilunak tarteko hiltzen ari dira, edozein dela ere beren funtzioa. Zigorgabetasun osoz ari dira eraso egiten hemengo enpresariei, emakumeei, abokatuei, hautetsiei eta langileei”. (more…)\nGure Esku Dago: Erabakitzeko eskubidearen aldeko olatua Euskal Herrira ekarri asmoz\n2013-05-28 // Estaturik gabeko nazioak, Euskal Herria // Iruzkin bat\nErabakitzeko eskubidearen aldeko dinamika aurkeztu dute asteburuan Bilbon: Gure Esku Dago. Eskozian eta Katalunian bezala, erabakitzeko eskubidea bultzatuko dute. Euskal Herria nazioa dela, erabakitzeko eskubidea duela eta herritarrak direla protagonista nagusi defendatzen dute.\nBideo honetan Ander Arresek ekainaren 8an Irungo Ficobara joateko deia zabaldu du: “Egungo egoera aprobetxatu behar dugu erabakitze eskubidearen alde egiteko, bestela uhin hori galdu egingo dugula uste dugu”.\n2013-05-27 // Aktibismoa sarean // 2 iruzkin\nDonostiako eta Ondarroako AskeGuneen ondoren, komunikazio ikasle talde batek ekimena abiatu du: Komunikazio munduan dabilen jendearen artean sare bat antolatzea herri mugimenduek deitutako ekimenen jarraipena egiteko: greba orokorrak eta herri harresiak adibidez, beren webgunean diotenez. Abiapuntu gisa Iruñerriko hainbat gazteren atxiloketaren kontra deitu duten herri harresia jarri dute. (more…)\nAustraliako aborigenak, argazki galeria\n2013-05-22 // Australiako jatorrizko herriak, Estaturik gabeko nazioak // 2 iruzkin\nYolngu herriko kide den neskatoa eguzkiaz eta itsasoaz gozatzen, ipar Australiako kostaldean.\nNational Geographic aldizkarian Australiako aborigenei buruzko foto erreportaje ederra egin dute. Uhartean 50.000 urtez bizitu arren, egun Australiako biztanleen %3 baino gutxiago dira. Beren kultura, bizimodua eta mundu ikuskera pixkana desagertzen ari dira. Hala ere, egun oraindik eusten diote eta argazkiok horren froga dira. Amy Toensing-en lana.\nSabino Ormazabal: “Desobedientzia zibila oraina da, baina batez ere, etorkizuna”\n2013-05-21 // Borroka teknikak, Euskal Herria // Iruzkinik ez\nMartin Luther King eskubide zibilen aldeko borrokan.\nDesobedientzia zibilaz eta indarkeriarik gabeko borrokaz jardun dira Papeles de relaciones ecosociales y cambio global aldizkariaren 120. zenbakian Sabino Ormazabalekin. Elkarrizketa sakona eta interesgarria da, PDFan 11 orrialdekoa. Hainbat gai ukitu dituzte: Euskal Herriko desobedientziaren historia, borroka armatuaren eragina, Joxemi Zumalabe Fundazioa, 18/98 makrosumarioa, kartzela, Indarkeriarik gabeko 500 ekintza, historia kontatzeko beste modu bat liburua, Ziztadak dokumentala (hemen osorik ikusgai), Sufrimenduaren Mapa (osatugabea) liburua…\nErantzunetako bat ekarri nahi izan dut hona, desobedientzia zibilari buruzko eztabaidak protagonismoa hartu duen honetan, gaian sakontzeko lagunduko duelakoan. Elkarrizketa osoa hemen irakur daiteke. José Luis Fernández Casadevantek elkarrizketatu du Ormazabal. (more…)\n2013-05-10 // AskeGunea, AskeGunea Ondarroa, Euskal Herria // 3 iruzkin\n2013-05-09 // Estaturik gabeko nazioak, Mendebaldeko Sahara // Iruzkinik ez\nPreso sahararren askatasunaren aldeko manifestazio bat orain gutxi / Flickr: arribalasqueluchan!\nMohamed El Burhimi Marokoko Ait Melloul katzelan hil zen atzo astebetez elikagairik hartu gabe egin ostean. Otsailak 20 (O20) mugimenduaren eta Marokoko Ikasleen Batasun Nazionala (UNEM sigla frantsesetan) ikasle sindikatuaren gose grebak marokoar estatuko kartzela askotan zabaldu dira. 22 urte zituen El Burhimik.\nEpaitegi militar marokoarrak ezarritako 10 urteko kartzela zigorraren aurka abiatu zuen gose greba apirilaren 30ean 22 urteko ekintzaile sahararrak. RASD News informazio gune sahararrak jakitera eman du albistea Facebook bidez.\nEl Burhimi egun Marokoko estatu osoan gose greban dauden preso politikoetako bat zen. Iturri sahararren arabera dozenaka dira eta batzuek 60 egun baino gehiago daramatzate jan gabe kartzeletako egoera orokorrari soluzioa exijitzeko. (more…)\n2013-05-07 // Galizia // 3 iruzkin\nGaliza co Galego proiektua 2010ean aurkeztu zuten eta beren buruari hezkuntza sare “herrikoi eta pribatua” bultzatzea ezarri zioten lehen helburu gisa. Ferrolgo Avoaeskola da sare honetako lehen emaitza. (more…)\n2013-04-19 // Aktibismoa sarean, AskeGunea, Euskal Herria // 9 iruzkin\nErtzaintzak herri harresia inguratu du 6:00ak bueltan. (Arg: L. Arbelaitz)\nDonostian azken egunotan bizi izan duguna ez dugu denbora askoan ahaztuko; batez ere gaur gertatu dena. 800 bat pertsonak tinko eutsi diote elkarri militantzia politikoagatik atxilotze agindua zuten gazteen inguruan. Ertzaintza goizeko 6:00etan etorri denerako sirena hotsak esnatuak zituen herri harresiko kideak, eta kontuak kontu, sekula baino jende gehiago zegoen Boulevardean. Hiru ordu baino gehiagoren ondoren eraman dituzte atxilotuak, polizia operazio handi baten erdian.\nDuintasun handiz eutsi diote gazteek, inongo biolentziarik erabili gabe, aldarrikapenetan oso tinko. Tentsio une handiak bizi izan dira, ondorengo bideoetan ikus daitekeenez. Ertzaintzak ere bere estrategia oso pentsatuta ekarri du eta banaka-banaka jendea atera du sei gazte zigortuengana heltzeko. Hauek izan dira sei atxilotuak: Mikel Arretxe, Oier Lorente, Aitor Olaizola, Egoi Alberdi, Ekaitz Ezkerra eta Adur Fernandez. Imanol Vicente eta Naikari Otaegi ez dira egunotan AskeGunean izan, beren erabakiz.\nBideo dexente grabatu ditut, ondoren ikus ditzakezue, baina azkenekoa da ilustragarriena. Ertzaintzaren itxitura gainditu eta herri harresia barnetik ageri da, 20 minutuko bideoan. Hor ikus daitezke herri harresi honen azken 20 minutuak. Gazte zigortuak nola eraman dituzten ikus daiteke, baita bertan elkarri eutsita zeudenek bizi izan dituzten uneak ere. Benetan oso indartsua izan da han zeudenek transmititzen zuten mezua. (more…)\n2013-04-17 // AskeGunea, Euskal Herria // Iruzkinik ez\nAtxilotu nahi dituzten Donostiako zortzi gazteak nor dira?\n2013-04-16 // AskeGunea, Euskal Herria // Iruzkinik ez\nEspetxe zigorra ezarri dieten Donostiako zortzi gazteak. Goian ezkerretik: Aitor Olaizola, Mikel Arretxe, Oier Lorente, Ekaitz Ezkerra tea Naikari Otaegi. Behean ezkerretik: Imanol Vicente, Adur Fernandez eta Egoi Alberdi. (Arg: Lander Arbelaitz)\nMikel Arretxe. 1985. Egiarra. Hernanin bizi da. Lehendik bi urte egon zen kartzelan antzeko muntaia batengatik. Askatu eta urtebetera auzi honengatik atxilotu zuten, eta inkomunikazio aldian era basatian torturatu. Bikotekidea du. Lanean ari da. Sei urteko kondena.\nImanol Vicente. 1986. Amara Berrikoa. Lanean ari da Spining klaseak ematen ditu eta bikotekidea dauka. Sei urteko kondena.\nNaikari Otaegi. 1983. Amara Zaharrekoa. Bikotekidea eta bi seme-alaba ditu: Zazpi hilabete eta hiru urtekoak. Espetxeratzen badute alabarekin sartuko da honek 3 urte egin arte. Sei urteko kondena. (more…)\nDonostiako gazteak atxilotzeko agindua eman dute eta 24 orduko herri harresia deitu dute\nGaur goizean gazteak atxilotzeko agindua jaso dute hauen abokatuek, Info7 irratiari adierazi diotenez. Irratian mezua zabaltzearekin batera, AskeGunera joateko deia luzatu diete herritarrei, euren babesa adierazi eta modu baketsuan erresistentzia jartzera. Astearte goiza izan arren, denbora gutxian ehunka pertsona bertaratu dira bertara.\nGazte zigortuek esker ona adierazi dute beste behin eta hemendik aurrera atxilotze aginduarekin euren etxeetara sar daitezkeela jakitun, AskeGunea 24 orduko planteamentu batera pasatzea erabaki dute. Zigortuetako sei ez direla hemendik aurrera bananduko adierazi dute, ez direla bakoitza bere etxera joango. Hortaz, herritarrei lo ere egitera joateko deia luzatu dute, beraz lotarako zakuarekin joateko gonbidapena luzatu diete. Sirena hotsa ere prestatu dute ertzaintza joaten denean jartzeko. (more…)\n2013-04-13 // AskeGunea, Euskal Herria // Iruzkinik ez\nGazte zigortu batzuk inguruan babesa adieraztera joandako herritarrekin.\nInkognita handia da Madrilek Donostiako gazte zigortuen gaia zenbat luzatuko duen. Honek, normala denez, ezinegona sortzen du Donostiako Boulevardean. Dena den, injustiziako egoera hau osatzen duten elementuek potentzial handia dute elkarrekin. Oraingoz auziperatuen defentsan antolatu direnek indarra transmititu dute hainbat zirkulotan. Aske Gunearen ideia eta zigortuak babesteko hartutako neurriek, etxeetaino ehunka pertsona bila eta bueltan joatea bereziki, herri harresia eraikitzeko lehen harri indartsuak dira. Aurrera pauso bat emateko ordea, babes zabalagoa lortzea ezinbesteko izango du mugimendu honek, eta horretarako aldarrikapenak, mezuak eta ekintzak ongi kudeatu beharko ditu.\nBaliteke Madrildik gaia azkar itxi eta mugimendu hau errotik moztea. Hori horrela gertatzen bada, sortzen ari den mugimendua trinkotzea lortu gabe desegin liteke. (more…)\n2013-04-10 // Aktibismoa sarean, AskeGunea, Euskal Herria // Iruzkinik ez\n2013-04-09 // AskeGunea, Euskal Herria // Iruzkinik ez\nKartzela zigorra daukaten Donostiako bederatzi auziperatuei babesa adierazteko “herri harresia” eraiki nahi dute. Astearte eguerdian egin dute prentsaurrekoa, epaia ez dutela onartzen adierazi dute, eta amaieran zigorrak zekartzaten sententziak publikoki hautsi dituzte. Ondorengo bideoan ikus daiteke hori, baita bertaratutakoek emandako babes mezuak ere.\nEdozein unetan atxilo ditzaketela jakitun, Askegunea antolatu dute Boulevardean. Egunero muntatu eta jasoko dute, eta goizeko 9:00etatik 20:30etara egongo da. Han egongo dira auziperatuak, eta bertara joan eta etxera itzultzeko herritarren zutabeak antolatu dituzte, beti lagunduta egon daitezen. Hala itzuli ziren bart etxera, euren egoera euskaraz eta gaztelaniaz azaltzen duten paskinak gurutzatzen diren herritar guztiei emanez. Ion Telleriak grabatutako bideo honetan ikus daiteke zutabe bat Alde Zaharreko auziperatu baten etxera iritsi den unea. (more…)\nGerry Adamsen artikulua Thatcherren heriotzaren harira\n2013-04-09 // Irlanda Iparraldea // Iruzkinik ez\nGerry Adams, artxiboko irudi batean.\nGerry Adamsek An Phoblatch egunkarian Margaret Thatcher hil da artikulua plazaratu du. Hemen euskaratuta irakur dezakezue Sinn Feineko buruak Burdinazko Damaren heriotzaz egiten duen irakurketa. Loturak nik jarriak dira:\nMargaret Thatcherrek min handia egin zien irlandar eta britainiarrei Lehen Ministro izan zen denboran. Aplikatu zituen politikengatik, langile-klasean oinarritutako komunitateak deuseztu zituen. (more…)\nANCren abisua Katalunian: “Kontsulta ez egitea traizioa litzateke”\n2013-04-03 // Herrialde Katalanak // Iruzkinik ez\nForcadell, ANCko presidentea (Arg: Edu Bayer / Eldiario.es)\nBiltzar Nazional Katalaneko (ANC) presidente Carme Forcadellek ziurtatu du kontsulta atzeratzea “traizio handia” litzatekeela. Honekin ANC-k abisua eman die Generalitateari eta, bide batez, CiU eta ERCko zuzendaritzei. Prozesu subiranista deskafeinatzeko PPk azken aldian hasi dituen hurbiltze mugimenduen tranpan ez daitezela erori eskatu die.\n“Prozesu honetan sinisten dugu, ez genuke ulertuko erreferenduma albo batera uztea beste gauza batzuk lortzeko, Kataluniako herriari egindako traizioa litzateke”, adierazi du Forcadellek. Hala eta guztiz ere, ANCko presidenteak adierazi du konfiantza duela CiU eta ERCren arteko itunean, prozesua aurrera ateratzeko. (more…)\nMinbizia zuen preso palestinar baten heriotzak istiluak eragin ditu eta Gazari eraso egin diote hegazkin israeldarrek\n2013-04-03 // Palestina // 2 iruzkin\nPalestinarrak Maysara Abu Hamdiyeh presoaren omenezko manifestaldian, Ramallah hirian, heriotzaren berri izan eta gutxira.\nAstearte gauean 64 urteko Maysara Abu Hamdiyeh preso palestinarra Israelgo kartzela batean hil zela jakin zen. Palestinako Aginte Nazionaleko kide zen eta 2002tik zegoen preso. Bizi osorako kartzela zigorra ezarri zioten, huts egin zuen atentatu batekin lotuta. Hamdiyek eztarriko minbizia zuen eta salatu zuen Israelgo ospitalean ez ziotela bere gaitzari aurre egiteko behar zuen sendagairik ematen, eta “heriotza zigor mantsoa” ezarri ziotela. Palestinako Aginte Nazionalak Israel jo du heriotzaren arduradun.\nHeriotzak haserrea eragin du Palestina osoan eta manifestazioak egin dituzte heriotza salatzeko. Istiluak izan dira palestinarren eta polizia israeldarraren artean hainbat hiritan. Gazatik suziriak ere bota zituzten Israelera, txikiziorik ezta heriotzarik eragin gabe, Israelgo defentsa ministroak esan duenez. (more…)\nZer da ‘Escrache’-a eta nondik dator?\n2013-03-27 // Borroka teknikak // 2 iruzkin\nEscrachearen aldeko mezuak, HIJOS mugimenduaren izenean.\nEscracheak presio soziala bideratu asmoz egiten diren seinalatze ekintzak dira. Azken astean Espainiako Estatuan Hipotekak Kaltetutakoen Plataformak (PAH gaztelaniazko sigletan) protesta mota hori erabiltzeari ekin diolako egin zaigu ezagun askori, Hego Euskal Herrikooi behintzat.\nArgentinan asmatu zuten H.I.J.O.S. elkarteko kideek 1995ean, diktadura militarrak desagerrarazitakoen, erbesteratuen, hildakoen eta preso politikoen senideek osatutako elkarteak. Jorge Rafael Videlaren diktadurako hainbat agintariren etxeetako ateetan manifestazioak egiten hasi ziren, lege berrien ondoren lortu zuten zigorgabetasuna salatu asmoz. Bizilagun guztiei beren ondoan nor bizi zen jakinarazten hasi ziren. Hamar urtez ehun bat ekintza egin zituzten, ondorengo lemarekin: “Ez badago justiziarik, herrialdea egingo dugu beren kartzela”. (more…)\n2013-03-26 // Jatorrizko herriak, Maia herria // Iruzkinik ez\nTelam berri agentziak jaso ditu biktimen testigantza batzuk, adibidez, Diego Ceto eta Jacinto Britorena. (more…)\nEskoziako independentzia erreferenduma: 2014ko irailak 18\n2013-03-21 // Eskozia, Estaturik gabeko nazioak // Iruzkinik ez\nAlex Salmond lehen ministroak jakinarazi du noiz izango den Eskoziako independentzia erreferenduma: 2014ko irailaren 18an, osteguna. Galdera ondorengoa izango da: Eskoziak herrialde independentea izan behar luke? (Should Scotland be an independent country?) Erantzunak: bai ala ez. Eskoziako legebiltzarrean galdeketaren nondik norakoak azaldu ditu. 16 urtetik gorako herritarrek dute boto eskubidea. (more…)\n3 / 7«Aurrekoa2345Hurrengoa»


«Ez dute zalantzan jartzen bide bakarra dela Chavezek sortutako komuna sozialista» - Hernani - Kronika.eus\n«Ez dute zalantzan jartzen bide bakarra dela Chavezek sortutako komuna sozialista»\nKronika - Erredakzioa 2021-09-04 00:00\nAna Velez hernaniarra, Venezuelako El Maizal komuna sozialistan.\nAna Velez hernaniarra Euskal Herrira itzuli berri da, Venezuelan ia hilabete pasa ondoren. El Maizal komuna sozialistan murgiltzea erabaki zuen, bertako funtzionatzeko modua zein den ikusteko, ikasteko eta, «posible bada», Hernanin antzeko proiektu bat aurrera eramateko.\nEl Maizal komuna sozialista ezagutzeko asmotan bidaiatu zuen Ana Velez hernaniarrak Venezuelara, joan den uztailean. «Nire egitekoa izan zen bertako funtzionamendua ezagutzea eta bertakoekin elkarbanatzea», kontatu du. Etxera itzuli berri da orain, eta esperientzia «ikaragarria» izan dela aitortu dio Kronikari Askapenako kideak. «Aurretik ere, Hego Amerikako beste zenbait herrialde ezagutu ditudan arren, horrelakorik ez dut orain arte egin. Oraingo honetan, brigadista moduan bidaiatu dut, helburu politikoekin».\nDenera, 25 egun igaro ditu Venezuelan; eta, horietatik, 20 inguru, El Maizalen. Eta oraindik zer den ez dakizuen horientzat, honelaxe deskribatu du Anak: «2009an sortutako komuna sozialista eta autogestionatua da, eta demokrazia zuzenean eta partaidetzan oinarritzen da. Geografikoki, Lara eta Portuguesa estatu venezolarren artean kokatzen da, Simon Planas udalerrian, 2.236 hektareako hedaduran zehar». Hain justu, komuna agropekuarioa da eta 24 kontseilu komunaletan banatzen da. Bertan, 3.000 familia baino gehiago bizi direla gehitu du hernaniarrak; alegia, 9.000 pertsona inguru.\nHugo Chavezek hasitako prozesua, bizirik oraindik\nAutogobernuaren eta produkzio bideen kontrola sozializatzea jomuga dutela dio Anak. «Garapen ekonomiko jasangarria eta demokratikoa bilatzen dute. Zentzu horretan, eskualdeko desberdintasun ekonomikoak murrizteko aktore garrantzitsua da. Gainera, «antolatzeko moduagatik eta produkzio maila altuagatik», Venezuelan erreferentea dela azpimarratu du.\nHugo Chavezek hasi zuen mugimendua, eta bere irudia zein ideiak «oso presente» daude bertan. «Chavez izan zen herria komunak sortzera bultzatu zuena, eta maitasun berezia diote El Maizalen, bertako lurrak desjabetzera pertsonalki gerturatu zelako», azaldu du. «Gainera, Angel Prado Simon Planaseko alkatea PSUVeko kidea da, eta Chavezek sortu zuen alderdi hori. Horregatik guztiagatik, komunan ez dute zalantzan jartzen Chavezek sortutako komuna sozialistaren ideia dela bide bakarra». Hari beretik, El Maizal ez ezik, Venezuelan 3.230 komuna eta 45.095 kontseilu komunal ere badaudela kontatu du Anak.\n«Parlamentu komunalak biltzarrean erabakitzen ditu eginbeharrak, eta guztiek partaidetza bera dute». Bide horretatik, azken 11 urteetan, komuna asko hazi eta produkzioa «indarrez» finkatu dela aipatu du brigadistak. «El Maizaleko produkzioa, nagusiki, artoan oinarritzen da. Dena den, barazkiak, kafea, kakaoa, esnea, arrautzak, ganadua eta gasa ere ekoizten dituzte. Ondoren, produkzio hori guztia sozialki banatzen da komunan bertan eta baita eskualdean ere.\nAna, argazkiko ezkerraldean, hauteskundeetako kanpainaurrean, El Maizalen ezagututako bi lagun argentinarrekin.\nKomunan, «asteko egun guztietan eta eguneko 24 orduetan» zeregina dagoela dio Anak. «128 langile daude nominapean; 96 El Maizalen eta 32, berriz, kanpoko beste komunetan». Egiteko guztiak multzoka banatzen dira, 14 unitatetan. Besteak beste, batzuk ganaduaz eta abeltzaintzaz arduratzen dira, beste batzuk komunako diru kontuak ikuskatzen dituzte eta beste hainbatek, barazkien eta babestutako laborantzaren gidaritza dute. «Era berean, 14 produkzio unitateez gain, baserri eskola bat ere sortu dute. Tresnen eta materialen hobekuntza lantzeaz gain, formakuntza politikoa ere sustatzen dute, betiere desberdintasun ekonomikoak eta genero desberdintasunak landuz, eredu agropekuario jasangarria sortzeko bidean».\nGoizeko 03:00ak aldera jotzen du iratzargailuak El Maizalen. «Hain justu, goizeko 04:00etan, ganaduaz arduratzen diren langileak animaliak mugitzen hasten dira eta, gero, gehienez ere, azken langileak 06:00etan hasten du bere lanaldia», azaldu du. «Lanpostuetara joateko, El Maizaleko gas banatzaileen kamioiak aritzen dira garraio lanetan. Lanordu batzuen ostean, bazkaria prestatzeko zeregina duten emakumeek abisua ematen dutenean, langile guztiak elkartzen dira otordua egiteko; eta, atsedenaldia amaitzean, lanera buelta egiten dute». Jarduna arratsaldeko 16:00etan bukatzen dute, «eta langile bakoitza ahal duen moduan itzultzen da etxera».\nBaina urte sasoien arabera, lanaldia «asko» aldatzen dela dio hernaniarrak. «Artoaren uzta garaian, adibidez, langileak txandaka antolatzen dira gauez zein egunez lan egiteko. Udaran, ordea, klima lehorra denez, urtero suteak izaten dira eta garai honetako egiteko nagusia izaten da sute horiek kontrolpean edukitzea eta, ahal den heinean, horiek saihestea».\nAnak dio El Maizaleko bizilagunek argi dutela beraien zeregina zein den. «Han, herriak herriarentzat egiten du lan; alegia, ekoizten dutenaz bizi dira», argitu du. «Aurrez aipatu moduan, hainbat produkzio unitate daude: nekazal eremuak; irina, kafea eta kakaoa ekoizten dituzten sailak; esnekiak ekoizten dituen beste bat; animalien ardura dutenak; gasaren produkzio unitatea; eta baita formakuntza eskola ere. Gainera, El Maizalek dendak dauzka herrietan, eta produkzioa saltzeaz gain, beste saltokietako produktuak ere izaten dituzte. Komertzio horietan, merkatu arruntean baino prezio baxuagoan aurki daitezke produktuak, guztia guztien esku egon ahal izateko».\nAntolaketa modu horren barruan, Unidad de Producción Familiar (UPF) delakoen berri eman du Anak: «truke sistema antolatua ahalbidetzen dute El Maizalen. Zehatzak izateko, beraien kabuz produzitzen duten taldeak dira. Adibide bat jartzearren, familia batek bere lursailean platanoak landatzen baditu, platano horiek komunako beste produktuekin aldatzeko aukera izango du». Horrelako bideak sortzeak kostuak dituenez, El Maizalek berak lortzen du finantziazioa. «Esaterako, UPF batek txerriak hazi nahi baditu, komunak haurdun dagoen txerria emango dio, eta UPF horrek izango du animaliaren ardura. Erditu ondoren, jaiotako kumeen erdiak El Maizalera itzuli beharko dira eta besteak, aldiz, sortutako UPF berrian geldituko dira bere produkzio unitate propioa hasteko».\nAngel Prado alkatearen martxetako bat, komuna sozialistan.\nAutogestio hori guztia ahalbidetzeko, estatuak laguntza «haundia» ematen duela jakinarazi du brigadistak. «Etxeko gastuak hartzen ditu beregain. Esaterako, astero, elikagaien kutxako produktuak banatzen dizkie herritarrei. Horrekin batera, El Maizalen, Diosdado Cabellok (obra publikoen ministroak eta Venezuelako presidenteordeak), Zientzia eta Teknologiako Ministerioko beste arduradunekin batera, kurtso teknikoak irakasten ditu El Maizalen, bertako kideak hezteko eta komuna indartzeko».\nBestalde, laneko materiala erdipurdikoa dela hausnartu du kooperanteak. «Simon Planas orain arteko alkateak ez zuen inbertsiorik egin komunitatean. Horregatik, herriak berak oso zaila izan du baliabide teknologikoak eta tresneria modernoa eskuratzea. Horrez gain, bestelako faktoreek ere eragina izan dute eskasi horretan. Adibidez, arazo haundia dago gasolinarekin, eta horrek ez ditu gauzak errazten». Baina, guztiaren gainetik, «nahiko zaharkituak eta hondatuak badaude ere», aurrera egiteko baliabideak badituztela argitu du.\nAna Velez hernaniarra, El Maizaleko artasoroetako batean, bertako beste hainbat kiderekin.\n«Oso harrera ona egin zidaten»\nHernaniarrak bakarrik bidaiatu zuen Venezuelara, eta bere egitekoa izan zen aztertzea «posible den ala ez El Maizalen eredua jarraitzea eta, gero, Hernanin egitea sistema komunalaren eta autogestionaren antzeko proiekturen bat». Eta, El Maizalen pasa zituen egunetan, hauteskundeak izan ziren komunan. «Kasualitatea izan zen, baina, horri esker, beste hainbat jardueratan ere parte hartu nuen. Hori horrela, bertako aurrekanpaina eta politika egiteko modua ere ezagutu nituen».\nVenezuelara heldu eta egun batzuk Caracasen, hiriburuan, pasa zituen Anak. Herrialdean Covid-19aren eragina nabarmena dela adierazi du. Hain zuzen ere, koronabirusa dela eta, astekako antolaketa dute: «aste bat zorrotza edo erradikala izaten da eta bestea, aldiz, malgua. Aste erradikalean, komertzio gehienak itxita daude eta ezin da bidaiatu. Malguan, ordea, ez dute mugikortasuna mugatzen eta denda guztiak zabalik aurki daitezke». Ana aste zorrotzean heldu zen bertara, eta, horrenbestez, Caracasen igaro behar izan zituen aste horretako azken egunak. Denbora tarte horretan, euskaldun batzuk ezagutu zituela aipatu du; «beraiek lagundu zidaten lurraldean pixka bat kokatzen eta, horrekin batera, El Maizalera heltzeko gomendioak eman zizkidaten».\nEgun batzuen ostean, komunara iristea lortu zuen. «Egia esateko, jendea oso atsegina eta eskuzabala izan zen nirekin hasiera-hasieratik. Lehenengo egunean, El Maizaleko erdigunera eraman ninduten, eta, bertan, zenbait emakumek harrera egin eta hurrengo egunetan egin beharreko plangintza azaldu zidaten. Ondoren, ondoko herrira joan ginen, Angel Prado PSUVko alkategaiak eta komunako kideak asanblada antolatu zuelako herritar guztiekin. Egun hartan bertan, lotarako lekua eskaini zidaten eta bertan pasa nituen egonaldiko gainerako egunak».\nEtorkizun oparoa, El Maizalen\nMemorian ez ezik, bihotzean ere gordeta geldituko zaio hernaniarrari, Venezuelako bidaia. «Asko ikasi dut arlo guztietan eta pertsona moduan ahaldundu egin naizela esango nuke», helarazi du. «Komuna sozialista batean bizitzeko aukera eman didate eta, horri esker, aurretik ezagutzen ez nituen sektoretan egin dut lan; baratzan eta ganaduan, kasu. Hori ez ezik, antolatzeko beste modu batzuen berri ere izan dut. Horregatik, esker hitzak besterik ez ditut emandako harreragatik».\nEtorkizunean, «aurrerapausoak» emango direlakoan dago Ana. «Angel Prado El Maizaleko kideak alkatetza irabazi du eta hori oso positiboa izango da El Maizal eta Simon Planasen dauden komunentzat. Izan ere, orain arteko alkateak ez zuen komunitateko dirua ondo banatzen eta gestionatzen, eta oztopatu egiten zituen komunako bizilagunen bideak. Beraz, espero dut, bueltatzen naizenean, El Maizalek lanean aritzeko baliabide gehiago izatea eta bertako koloreak indartsu mantentzea».\nEta, Hernanin fokua jarrita, azken galdera egin diogu Anari: El Maizaleko sistema bateragarria ikusten al duzu Hernaniko bizimoduarekin?\nBertako kideekin hiru aste pasa ondoren, hauxe izan da bere erantzuna: «gizarteko egoera materiala ezberdina da, eta, beraz, bere horretan funtzionatuko ez lukeelakoan nago». Dena den, komuna sozialistan ikusitakoa eta ikasitakoa eredu izan daitekeela uste du hernaniarrak: «bizirauteko, sistema komunalaren aldeko apustua egin du El Maizalek eta gure kasua, aldiz, ez da hori izan. Hala eta guztiz ere, kontuan hartu ditzakegu eta eredugarri izan daitezke beraien harremantzeko eta antolatzeko modua, eta baita erabakiak hartzeko edota ardurak banatzeko sistema ere».


Concha Zardoya. Bere jaiotzaren urteurrena. Poemak | Gaur egungo literatura\nZardoya oskola Valparaison jaio eta Espainian kokatutako poeta txiletarra izan zen eta gaur egun berria jaio zeneko urteurrena. Hau da poema aukeraketa bere lana gogoratzeko edo ezagutzeko.\n1 Zardoya oskola\n2.1 Azken ametsa\n2.2 Orduan bakarrik\n2.3 Alabastro basamortua\n2.4 Hitza da nire aberri bakarra\n2.5 Ia biluzik\n2.6 Nortasun agiriak\nSustraiak dituzten guraso espainiarrengandik Cantabria y Nafarroa, oskol haiekin mugitu zen España hamazazpi urte nituela. Bertatik Zaragoza joan ziren Barcelona eta Madrilen finkatu zen, bertan hasi zen Filosofia eta Letrak. Baina Bibliotografiko ikastaro batek Valentziara eraman zuen. Garai horretan sartu zen izeneko entitate batean Herri kultura Horren bidez kultur jarduerak eta liburutegi bat antolatu zituen. Orduan hasi zen bere ibilbide poetikoa ere.\nDenborarekin, Zardoya ipuin laburrak eta zinemarako gidoiak ere idatzi zituen, baita irakaskuntza eta itzulpengintza ere. Geroago ikasia Filologia Modernoa eta doktoretza jaso zuen denboraldietan Illinoisko Unibertsitatea.\nBere lanetako batzuk hauek dira: Negar domeinua, Argiaren azpian edo Bihotza eta itzala (Horrekin irabazi zuen Emakumezko Poesia Saria. Beste lanak ziren Haziaren oparia, Altamoredo Manhattan eta beste latitude batzuetan.\nZer amesten duzu, lotan?\n(Hondorik gabeko urak?)\nNor doa zure gauera?\nLurrak pisatzen zaitu?\nEdo lo egin gabe lo egiten duzu,\nnegar egin gabe, hautsetan?\nIsiltasunak eskatzen dizunean bakarrik\nintimo hitz egiten duzula,\ndenekin, zure buruarekin barruan,\nagintzen duena idatzi.\nPremiazkoa, hitzak, banan-banan,\nesaldian kimatuko da\nloreak edo musika maiteak bezala\nisiltasuna ez dela posible.\nElkarrizketa bat izango da edo aitorpenak,\nhorrek espirituak zoriontasunez beteko ditu\nedo mina izenik gabe.\nGu ezagutzearen plazer berritua\nolio ilehoria botatzeko gai\nbart amets egin zuten.\nBidaia polar bat izan zen\nBloke handiak flotatzen ziren\nhelbururik gabeko itsasontziak bezala,\nKaioak, boobies - txoriak\noihuka jarraitu zieten.\nEz dakit oinez nenbilen\nBaina, bakarrik, labainka,\nZentro batera etorri nintzen:\nmunduaren ardatza zen,\nHitza da nire aberri bakarra\nHitza da nire aberri bakarra.\nIsuri dudan hitz bizi hau\nurdina eta gorria, grisa edo zuri-beltza,\natzo eta gaur, bihar, hainbeste urte.\nEgunero jaten dudan ogi bakarra da.\nLurrazal gogorra murtxikatzen dut, apurra leuna,\nezpainari musu ematen dion urrezko kandela!\nBegietatik isurtzen dut, aurpegira.\nNegarra bihotz sakonetik jaiotzen da.\nSilabek arima guztia isurtzen dute,\nisilune zirituen sedimentua.\nIdazten dudanari begira\nzure begien aurrean?\nUrruneko puntu hori\nnor zuri begira,\norduan ikusi zintudan\nbere ganbera ilunetik\ngaur kontenplatzen zaitu\nEz du axola zalantza dudanik:\nirribarre egiten didazu Nahikoa.\nIdentifikatu zure liburuak, dokumentuak!\nNor naiz ni, ai, cédulas gisa deklaratzen dute\nepaileak sinatuta, alkateak.\nZuretzat galderei erantzuten diete\ngaldetu zuen norbaitek jakintsu.\nZure ekintzengatik eta zure ametsengatik erantzuten dute.\nPlaza batean isilik itxaroten dute.\nTxoko lasai batean eta trenetan.\nZerbitzatzen zaituen mahai lasaian,\nnon ogia jaten duzun eta irakurtzen ere.\nArgitaratu gabeko orrialdeek zuretzat hitz egiten dute.\nEta ez dira sari edo limosna\nahanzturaz norbaitentzat uzten duzula,\nbilatzen duen izaki bakartiarentzat\npaper horiak, ezabaezinak\nidatziak, oso aitortza zaharrak.\nHobe izango zen horiek erretzea\neta gero errautsa bota zien\neta ez utzi zure izenaren oroitzapenik,\nzertaz zinen bertsotan eta bizitzan?\nHaizeari eman eta sakabanatu?\nEz da horrelakorik gertatu... Zure inskripzioak,\nlerrotan tintaz grabatua,\nez dute iraungo agian edo hautsak izango dira\nzizare jatorren eta Denbora.\nZure identitatea zakarrontzira edo gaizki erabiltzen da.\nZure arimaren seinaleak inskribatuta daude\nzure bertso guztietan... orrialde bakoitzean\nzure sinadura nahastezina sinatu du dagoeneko...\nSenideek gaur etorkizuna zain dute\noraindik entzuten ez duten ahots hori.\nArtikuluaren bide osoa: Egungo Literatura » generoak » poesia » Concha Zardoya. Bere jaiotzaren urteurrena. Poemak\nJuan Torres Zalba. The First Senator of Rome-ren egileari elkarrizketa


Middin – Genero-berdintasunean eta sexu-heziketan trebatzeko ikastaroak, esperientziak, VR…\nCursos, experiencias y VR. Para formarte en igualdad de género y educación sexual.\nAldaketa bilatu, eta aldaketa izan.\nGaldetu, ezagutu eta ikasi, nahi duzun lekuan eta nahi duzunean. Trebetasunak lortu genero-berdintasunerako eta sexu-hezkuntzako ikastaro eta ziurtagirien bitartez. Edonor zarela eta edonondik zatozela ere. Enpresa edo partikularra, sartu gure eduki guztietara.\nTrebetasunak eta ezagutzak eskuratu gure profesional-taldearen eskutik. Berdintasunari eta sexu-heziketaren inguruan ikasi, hasiberrientzako edukitik eduki aurreratuetara.\nFórmate y aprende, dónde y cuándo quieras. Aplica lo que aprendes con formatos completamente diferentes desde juegos, podcasts, tests y formatos prácticos.\nEdozein gailu elektronikotatik edo sistema eragiletatik sar zaitezke gure ikastaroetara.\nEskuratu zure ziurtagiria\nZure prestakuntzaren diagnostikoa eta erregistroa jasoko dituzu, baita zure prestakuntza bermatzen duen ziurtagiria ere.\nIkastaro eta esperientzia pertsonalizatuak\nEgin ezazu prestakuntza genero-berdintasunean eta sexu-heziketan, prestatzen ari garen ikastaroen bidez. Nahi duzun tokian eta nahi duzunean egin ahal izango dituzu, edozein gailu eta sistema eragileren bidez. Zure jardueraren diagnostikoa eta erregistroa lortuko dituzu, baita zure prestakuntza bermatzen duen ziurtagiria ere.\nWellbeing ikastaroa genero ikuspegiarekin\nMondragon Team Academy nazioarteko ekintzaile taldea da , eta gizarte-ekosistemen laborategien sare global bat sortzen dute. Online ikastaro interaktibo bat garatzen ari gara laborategi guztientzat, taldeko enpresetan ongizatea eta lidergoa garatzeari buruz, genero-ikuspegia kontuan hartuta.\nTaldeko enpresa-egileen estatusari eta enpresetan duten egoerari buruzko ikerketa kualitatiboa egin ondoren, ongizatea funtsezko elementutzat jo zen aldaketa-pertsonak eta sozialki iraunkorragoak diren enpresak sortzeko.\nHorretarako, ikastaro bat sortu zen ongizate pertsonala lantzeko, autopertzepzioan eraginez, talentua eta lidergoa hobetuz generoaren ikuspegitik.\nProiektu hori 2022ko urtarrilean jarriko da martxan, estatuko laborategietarako (Madril, Valentzia, Bartzelona, Bilbo, Oñati eta Irun) eta nazioarteko laborategietarako (Mexiko, Korea, Txina eta Nazioartekoa).\nOngizatea talde ekintzaileetan\nHiru saio diseinatu eta dinamizatu ziren Mondragon Unibertsitateko LEINN (Lidergoa, Ekimena eta Berrikuntza) graduko lehen urteko ekimenezko irakasleekin (46 guztira).\nSaio horiek egiteko eta diseinatzeko, Human centred Service Design metodologia erabili zen. Prozesu hori hiru taldeetako coach-ekin batera sortu zen, egungo egoera eta erronkak identifikatu ahal izateko, benetako beharrekin lotutako saioak diseinatzeko.\nSaioak pertsonen arteko harreman osasungarriak sortzeari bideratutakoak izan ziren, lidergo-motak genero-ikuspegiarekin landuz.\nGazteen ahalduntzea sexu-aniztasunean\nMurgiltze-esperientzia interaktiboak sortu eta ekoiztu ditugu, Mundu Berriak elkartearekin batera eta Bizkaiko Foru Aldundiaren laguntzarekin. Esperientzia murgiltzaile hauek 14 eta 16 urte bitarteko gazteentzat diseinatuta daude.\nEsperientzia horien helburua da afektibitate eta sexu aniztasuna sustatzea, aurreiritzirik eta estereotiporik gabe, egoera errealak eta askotarikoak ikusaraziz eta landuz.\nGenero-berdintasunean eta sexu-hezkuntzan trebatzeko ikastaroak, esperientziak eta errealitate birtuala.\n© 2022 Middin. Eskubide guztiak erreserbatuak.